CELEX: 42007X1206(01)
Language: mt
Date: 2007-12-06 00:00:00
Title: Ir-Regolament Nru 14 tal-Kummissjoni Ekonomika għall-Ewropa tan-Nazzjonijiet Uniti (NU/ECE) — Dispożizzjonijiet uniformi li jikkonċernaw l-approvazzjoni ta’ vetturi rigward l-ankraġġi taċ-ċinturin tas-sikurezza, is-sistemi ta’ ankraġġ isofix u l-ankraġġi ta’ l-irbit ta’ fuq isofix

6.12.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 321/1
               
            It-testi oriġinali tan-NU/ECE biss għandhom effett legali skond il-liġi pubblika internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu kkontrollati fil-verżjoni l-aktar reċenti tad-dokument ta’ status tan-NU/ECE TRANS/WP.29/343/Rev.X, li huwa disponibbli fuq: http://www.unece.org/trans/main/wp29/wp29wgs/wp29gen/wp29fdocstts.html.
      Ir-Regolament Nru 14 tal-Kummissjoni Ekonomika għall-Ewropa tan-Nazzjonijiet Uniti (NU/ECE) — Dispożizzjonijiet uniformi li jikkonċernaw l-approvazzjoni ta’ vetturi rigward l-ankraġġi taċ-ċinturin tas-sikurezza, is-sistemi ta’ ankraġġ isofix u l-ankraġġi ta’ l-irbit ta’ fuq isofix
      Addendum 13: Regolament Nru 14
      Reviżjoni 4
      Is-Suppliment 2 għas-serje 06 ta’ emendi — Id-data tad-dħul fis-seħħ: it-18 ta’ Jannar 2006
      WERREJ
      REGOLAMENT
      
                  1.
               
               L-ambitu
               
            
                  2.
               
               Id-definizzjonijiet
               
            
                  3.
               
               L-applikazzjoni għall-approvazzjoni
               
            
                  4.
               
               L-approvazzjoni
               
            
                  5.
               
               L-ispeċifikazzjonijiet
               
            
                  6.
               
               It-testijiet
               
            
                  7.
               
               L-ispezzjoni matul u wara testijiet statiċi għall-ankraġġi taċ-ċinturin tas-sikurezza
               
            
                  8.
               
               Il-modifiki għal u l-estensjoni ta’ l-approvazzjoni tat-tip ta’ vettura
               
            
                  9.
               
               Il-konformità tal-produzzjoni
               
            
                  10.
               
               Il-pieni għan-nuqqas ta’ konformità tal-produzzjoni
               
            
                  11.
               
               L-istruzzjonijiet operattivi
               
            
                  12.
               
               Produzzjoni mwaqqfa għal kollox
               
            
                  13.
               
               L-ismijiet u l-indirizzi tas-servizzi tekniċi li jwettqu t-testijiet ta’ approvazzjoni, u tad-dipartimenti amministrattivi
               
            
                  14.
               
               Id-dispożizzjonjiet tranżitorji
               
            L-ANNESSI
      
                  Anness 1 —
               
               Komunikazzjoni li tikkonċerna l-approvazzjoni (jew l-estensjoni, jew ir-rifjut, jew l-irtirar, jew produzzjoni mwaqqfa għal kollox) ta’ tip ta’ vettura rigward l-ankraġġi taċ-ċinturin tas-sikurezza u s-sistemi ta’ ankraġġi ISOFIX u l-ankraġġ ta’ l-irbit ta’ fuq ISOFIX, jekk ikun hemm, skond ir-Regolament Nru. 14.
               
            
                  Anness 2 —
               
               L-arranġamenti tal-marka ta’ approvazzjoni
               
            
                  Anness 3 —
               
               Il-post fejn jinsabu l-ankraġġi effettivi taċ-ċinturin
               
            
                  Anness 4 —
               
               Il-proċedura biex ikun iddeterminat il-punt “H” u l-angolu effettiv tat-torso għall-pożizzjonijiet bilqiegħda fil-vetturi bil-mutur
               
            
                  Appendiċi 1 —
               
               Deskrizzjoni tal-magna tridimensjonali tal-punt “H”
               
            
                  Appendiċi 2 —
               
               Is-sistema tridimensjonali ta’ referenza
               
            
                  Appendiċi 3 —
               
               Id-data ta’ referenza li tikkonċernra l-pożizzjonijiet bilqiegħda
               
            
                  Anness 5 —
               
               L-apparat ta’ trazzjoni
               
            
                  Anness 6 —
               
               In-numru minimu ta’ punti ta’ ankraġġ u l-post fejn jinsabu l-ankraġġi ta’ isfel
               
            
                  Appendiċi 1 —
               
               Il-post fejn jinsabu l-ankraġġi ta’ isfel — ir-rekwiżiti angolari biss
               
            
                  Anness 7 —
               
               It-test dinamiku bħala alternattiva għat-test statiku tas-saħħa ta’ l-ankraġġi taċ-ċinturin tas-sikurezza
               
            
                  Anness 8 —
               
               L-ispeċifikazzjonijiet tal-manikin
               
            
                  Anness 9 —
               
               Is-sistemi ta’ ankraġġ ISOFIX u l-ankraġġi ta’ l-irbit ta’ fuq ISOFIX
               
            1.   L-AMBITU
      Dan ir-Regolament japplika għall-ankraġġi għaċ-ċinturini tas-sikurezza maħsuba għall-okkupanti adulti ta’ sits li jħarsu ’l quddiem jew lura f’vetturi tal-kategoriji M u N (1).
      Japplika wkoll għas-sistemi ta’ ankraġġi ISOFIX u għall-ankraġġi ta’ l-irbit ta’ fuq ISOFIX maħsuba għas-sistemi tat-trażżin għat-tfal ISOFIX li ġew installati fil-vetturi tal-kategorija M1. Il-vetturi tal-kategorija N1 mgħammra b’ankraġġi ISOFIX għandhom ukoll jikkonformaw mad-dispożizzjonijiet ta’ dan ir-Regolament.
      2.   ID-DEFINIZZJONIJIET
      Għall-finijiet ta’ dan ir-Regolament,
      2.1.   “Approvazzjoni ta’ vettura” tfisser l-approvazzjoni ta’ tip ta’ vettura mgħammra b’ankraġġi għal tipi partikolari ta’ ċinturini tas-sikurezza;
      2.2.   “Tip ta’ vettura” tfisser kategorija ta’ vetturi b'magna, li mhumiex differenti f’tali aspetti essenzjali bħalma huma d-dimensjonijiet, il-linji u l-materjali tal-komponenti ta’ l-istruttura tal-vettura jew ta’ l-istruttura tas-sit li magħhom huma marbuta l-ankraġġi taċ-ċinturini tas-sikurezza u s-sistemi ta’ ankraġġi ISOFIX u l-ankraġġi ta’ l-irbit ta’ fuq ISOFIX, jekk ikun hemm, u, jekk is-saħħa ta’ l-ankraġġi tiġi ttestjata skond it-test dinamiku, il-karatteristiċi ta’ kwalunkwe komponent tas-sistema tat-trażżin, speċjalment il-funzjoni tat-tagħmir li jillimita t-tagħbija (load limiter function), li jkollha influwenza fuq il-forzi li japplikaw fuq l-ankraġġi taċ-ċinturin tas-sikurezza.
      2.3.   “Ankraġġi taċ-ċinturin” tfisser il-partijiet ta’ l-istruttura tal-vettura jew ta’ l-istruttura tas-sit jew ta’ kwalunkwe parti oħra tal-vettura li magħhom għandhom jitwaħħlu sew l-assemblaġġi taċ-ċinturin tas-sikurezza;
      “Ankraġġ effettiv ta’ ċinturin” tfisser il-punt li ntuża sabiex ikun iddeterminat, b’mod konvenzjonali, kif ġie speċifikat fil-paragrafu 5.4., l-angolu ta’ kull parti taċ-ċinturin tas-sikurezza f’relazzjoni għal min jilbsu, jiġifieri l-punt li miegħu jeħtieġ li titwaħħal ċinga sabiex tkun ipprovduta l-istess konfigurazzjoni bħall-konfigurazzjoni intenzjonata taċ-ċinturin meta milbus, u li jista’ jew ma jistax ikun l-ankraġġ effettiv taċ-ċinturin jiddependi mill-konfigurazzjoni tal-bċejjeċ tat-twaħħil taċ-ċinturin tas-sikurezza fejn jitwaħħal ma’ l-ankraġġ taċ-ċinturin.
      2.4.1.   Pereżempju, fil-każ
      2.4.1.1.   fejn fuq l-istruttura tal-vettura jew fuq l-istruttura tas-sit tintuża gwida taċ-ċinga, il-punt nofsani tal-gwida fil-post fejn iċ-ċinga tħalli l-gwida fuq in-naħa ta’ min jilbes iċ-ċinturin, għandu jitqies bħala l-ankraġġ effettiv taċ-ċinturin; u,
      2.4.1.2.   fejn iċ-ċinturin jgħaddi direttament minn min jilbsu għal apparat li jiġbed lura mwaħħal ma’ l-istruttura tal-vettura jew ma’ l-istruttura tas-sit mingħajr gwida taċ-ċinga li tintervjeni, l-ankraġġ effettiv taċ-ċinturin għandu jitqies bħala li huwa l-intersezzjoni ta’ l-assi tar-rukkell fejn tintrefa’ ċ-ċinga bil-pjan jgħaddi mil-linja ċentrali taċ-ċinga fuq ir-rukkell;
      2.5.   “Qiegħ” tfisser il-parti ta’ isfel tal-qafas tal-vettura li tgħaqqad il-ħitan tal-ġenb tal-vettura. F’dan il-kuntest, jinkludi l-pjanċi tal-qafas, il-ħadidiet b’toqob u skanalaturi (swages) u possibbilment rinforzi oħra, anki jekk ikunu taħt il-qiegħ, bħal elementi lonġitudinali u trażversali;
      “Sit” tfisser struttura li tista’ tkun integrali jew le ma’ l-istruttura tal-vettura, kompluta bit-tapizzerija, maħsuba biex fuqha toqgħod bilqiegħda persuna adulta waħda. It-terminu jkopri kemm sit individwali kif ukoll parti minn sit f’forma ta’ bank maħsub biex fuqu toqgħod bilqiegħda persuna waħda;
      2.6.1.   “Sit tal-passiġġier ta’ quddiem” tfisser kwalunkwe sit fejn il-“punt H ta’ quddiemnett” tas-sit ikkonċernat jinsab fi jew quddiem il-pjan vertikali trażversali mill-punt R tas-sewwieq;
      2.7.   “Grupp ta’ sits” tfisser jew tip ta’ sit f’forma ta’ bank jew sits li huma separati imma ħdejn xulxin (jiġifieri bl-ankraġġi ta’ quddiemnett ta’ sit wieħed allinjat ma’ jew ’il quddiem mill-ankraġġi ta’ waranett u allinjat ma’ jew wara l-ankraġġi ta’ quddiemnett ta’ sit ieħor) u jakkomoda persuna adulta bilqiegħda waħda jew aktar;
      2.8.   “Sit f’forma ta’ bank” tfisser struttura kompluta bit-tapizzerija, maħsuba biex fuqha toqgħod aktar minn persuna adulta waħda;
      2.9.   “Sit li jingħalaq” tfisser sit awżiljarju maħsub biex jintuża kultant li normalment ikun magħluq;
      “Tip ta’ sit” tfisser kategorija ta’ sits li ma jvarjawx f’tali aspetti essenzjali bħal:
      2.10.1.   il-forma, id-dimensjonijiet u l-materjali ta’ l-istruttura tas-sit,
      2.10.2.   it-tipi u d-dimensjonijiet tas-sistemi ta’ aġġustament u tas-sistemi li jsakkru kollha,
      2.10.3.   it-tip u d-dimensjonijiet ta’ l-ankraġġi taċ-ċinturin fuq is-sit, ta’ l-ankraġġ tas-sit, u tal-partijiet affettwati ta’ l-istruttura tal-vettura;
      2.11.   “Ankraġġ tas-sit” tfisser is-sistema, inklużi l-partijiet affettwati ta’ l-istruttura tal-vettura, li permezz tagħha l-assemblaġġ tas-sit jitwaħħal ma’ l-istruttura tal-vettura;
      “Sistema ta’ aġġustament” tfisser l-apparat li bih is-sit jew il-partijiet tiegħu jistgħu jiġu aġġustati għal pożizzjoni addattata għall-morfoloġija ta’ l-okkupant li jkun bilqiegħda; b’mod partikolari, dan l-apparat jista’ jippermetti:
      2.12.1.   spostament lonġitudinali;
      2.12.2.   spostament vertikali;
      2.12.3.   spostament angolari;
      2.13.   “Sistema ta’ spostament” tfisser apparat li jippermetti li s-sit jew waħda mill-partijiet tiegħu jiġi spostat jew imdawwar mingħajr pożizzjoni intermedja fissa, sabiex ikun hemm aċċess faċli għall-ispazju wara s-sit ikkonċernat;
      2.14.   “Sistema li tissakkar” tfisser kwalunkwe apparat li jiżgura li s-sit u l-partijiet tiegħu jinżammu fi kwalunkwe pożizzjoni ta’ użu u jinkludi apparati li jsakkru kemm id-dahar tas-sit b’mod relattiv għas-sit kif ukoll is-sit b’mod relattiv għall-vettura.
      2.15.   “Żona ta’ referenza” tfisser l-ispazju bejn żewġ pjani vertikali lonġitudinali, 400 mm ’il bogħod minn xulxin u simetriċi fejn għandu x’jaqsam il-punt H, u definiti bir-rotazzjoni mill-veritikali għall-orizzontali ta’ l-apparat tal-forma tar-ras, kif ġie deskritt fl-Anness 1 għar-Regolament Nru 21. L-apparat għandu jiġi ppożizzjonat kif ġie deskritt f’dak l-Anness għar-Regolament Nru. 21 u ssettjat għat-tul massimu ta’ 840 mm.
      2.16.   “Il-funzjoni tat-tagħmir li jillimita t-tagħbija fuq it-toraċi” tfisser kwalunkwe parti taċ-ċinturin tas-sikurezza u/jew tas-sit u/jew tal-vettura maħsuba biex tillimita l-livell tal-forzi ta’ trażżin li japplikaw fuq it-toraċi ta’ l-okkupant f’każ ta’ kolliżjoni.
      2.17.   “ISOFIX” hija sistema għall-kollegament ta’ sistemi tat-trażżin għat-tfal ma’ vetturi li jkollha żewġ ankraġġi tal-vetturi riġidi, żewġ żjidiet riġidi li jikkorrispondu fuq is-sistema tat-trażżin għat-tfal u mezz li jillimita r-rotazzjoni tal-pitch tas-sistema tat-trażżin għat-tfal.
      2.18.   “Pożizzjoni ISOFIX” tfisser sistema li tippermetti li jiġu installati:
      
                  (a)
               
               
                  jew sistema universali tat-trażżin għat-tfal ISOFIX li tħares ’il quddiem kif ġiet iddefinita fir-Regolament Nru 44,
               
            
                  (b)
               
               
                  jew sistema semi-universali tat-trażżin għat-tfal ISOFIX li tħares ’il quddiem kif ġiet iddefinita fir-Regolament Nru 44,
               
            
                  (c)
               
               
                  jew sistema semi-universali tat-trażżin għat-tfal ISOFIX li tħares lura kif ġiet iddefinita fir-Regolament Nru 44,
               
            
                  (d)
               
               
                  jew sistema semi-universali tat-trażżin għat-tfal ISOFIX li tħares lejn il-ġenb kif ġiet iddefinita fir-Regolament Nru 44,
               
            
                  (e)
               
               
                  jew sistema tat-trażżin għat-tfal ISOFIX għal vettura speċifika kif ġiet iddefinita fir-Regolament Nru 44.
               
            2.19.   “Ankraġġ baxx ISOFIX” tfisser żbarra orizzontali riġida u tonda b’dijametru ta’ 6 mm, li testendi mill-istruttura tal-vettura jew tas-sit sabiex taċċetta u trażżan sistema tat-trażżin għat-tfal ISOFIX b’żjidiet ISOFIX.
      2.20.   “Sistema ta’ ankraġġi ISOFIX” tfisser sistema magħmula minn żewġ ankraġġi baxxi ISOFIX li hija mfassla sabiex tqabbad sistema tat-trażżin għat-tfal ISOFIX ma’ apparat ta’ kontra r-rotazzjoni.
      2.21.   “Żjieda ISOFIX” tfisser waħda miż-żewġ kollegamenti, li tissodisfa r-rekwiżiti tar-Regolament Nru 44, li testendi mill-istruttura tas-sistema tat-trażżin għat-tfal ISOFIX, u li tkun kompatibbli ma’ l-ankraġġ baxx ISOFIX.
      2.22.   “Sistema tat-trażżin għat-tfal ISOFIX” tfisser sistema tat-trażżin għat-tfal, li tissodisfa r-rekwiżiti tar-Regolament Nru. 44, li trid titqabbad ma’ sistema ta’ ankraġġi ISOFIX.
      2.23.   “Apparat għall-applikazzjoni ta’ forza statika (SFAD — static force application device)” tfisser tagħmir fiss tat-test li jingaġġja s-sistemi ta’ ankraġġi ISOFIX tal-vettura u li jintuża biex ikunu vverifikati s-saħħa tagħhom u l-ħila ta’ l-istruttura tas-sit jew tal-vettura biex, f’test statiku, tkun limitata r-rotazzjoni. It-tagħmir fiss tat-test jiġi deskritt fil-Figuri 1 u 2 ta’ l-Anness 9.
      2.24.   “Apparat ta’ kontra r-rotazzjoni”
      
                  (a)
               
               
                  Apparat ta’ kontra r-rotazzjoni għal sistema universali tat-trażżin għat-tfal ISOFIX jikkonsisti mill-irbit ta’ fuq ISOFIX.
               
            
                  (b)
               
               
                  Apparat ta’ kontra r-rotazzjoni għal sistema semi-universali tat-trażżin għat-tfal ISOFIX jikkonsisti jew minn irbit ta’ fuq, mid-daxxbord tal-vettura jew minn riġel ta’ appoġġ maħsub biex jillimita r-rotazzjoni tat-trażżin matul impatt frontali.
               
            
                  (c)
               
               
                  Għas-sistemi universali u semi-universali tat-trażżin għat-tfal ISOFIX is-sit tal-vettura nnifsu mhuwiex apparat ta’ kontra r-rotazzjoni.
               
            2.25.   “Ankraġġ ta’ l-irbit ta’ fuq ISOFIX” tfisser karatteristika, pereżempju żbarra, li tinsab f’żona definita, maħsuba biex taċċetta kollegatur taċ-ċinga ta’ l-irbit ta’ fuq ISOFIX u biex tittrasferixxi l-forza tat-trażżin tagħha lill-istruttura tal-vettura.
      2.26.   “Kollegatur ta’ l-irbit ta’ fuq ISOFIX” tfisser apparat maħsub biex jitwaħħal ma’ ankraġġ ta’ l-irbit ta’ fuq ISOFIX.
      2.27.   “Ganċ ta’ l-irbit ta’ fuq ISOFIX” tfisser kollegatur ta’ l-irbit ta’ fuq ISOFIX li tipikament jintuża sabiex ċinga ta’ l-irbit ta’ fuq ISOFIX titwaħħal ma’ ankraġġ ta’ l-irbit ta’ fuq ISOFIX kif ġie definit fil-Figura 3 ta’ l-Anness 9 għal dan ir-Regolament.
      2.28.   “Ċinga ta’ l-irbit ta’ fuq ISOFIX” tfisser ċinga bl-istrixxi (jew ekwivalenti) li testendi mill-quċċata ta’ sistema tat-trażżin għat-tfal ISOFIX sa l-ankraġġ ta’ l-irbit ta’ fuq ISOFIX, u li tkun mgħammra b’apparat ta’ aġġustament, b’apparat li jnaqqas it-tensjoni, u b’kollegatur ta’ l-irbit ta’ fuq ISOFIX.
      2.29.   “Apparat ta’ gwida” huwa maħsub biex jgħin lill-persuna li tinstalla s-sistema tat-trażżin għat-tfal ISOFIX billi jiggwida fiżikament iż-żjidiet ISOFIX fuq it-trażżin għat-tfal ISOFIX f’allinjament korrett ma’ l-ankraġġi baxxi ISOFIX sabiex jitħaffef l-ingaġġ.
      2.30.   “Tagħmir fiss ta’ l-immarkar ISOFIX” tfisser xi ħaġa li tinforma lil min jixtieq jinstalla sistema tat-trażżin għat-tfal ISOFIX bil-pożizzjonijiet ISOFIX fil-vettura u bil-pożizzjoni ta’ kull ISOFIX li tikkorrispondi għas-sistemi ta’ ankraġġi ISOFIX.
      2.31.   “Tagħmir fiss għat-trażżin tat-tfal” tfisser tagħmir fiss skond waħda mis-seba’ klassijiet tad-daqs ISOFIX li ġew iddefiniti fil-paragrafu 4. ta’ l-Appendiċi 2 ta’ l-Anness 17 għar-Regolament Nru 16 u partikolarment li d-dimensjonijiet tiegħu jingħataw fil-Figura 1 sal-Figura 7 fil-paragrafu 4. li ssemma hawn fuq. Dak it-tagħmir fiss tat-trażżin għat-tfal (CRF) fir-Regolament Nru 16 jintuża sabiex ikun ikkontrollat liema huma l-klassijiet tad-daqs tas-sistemi tat-trażżin għat-tfal ISOFIX li jistgħu jiġu akkomodati fil-pożizzjonijiet ISOFIX tal-vettura. Barra minn hekk, wieħed mis-CRF, dak li jissejjaħ ISO/F2 (B) li jiġi deskritt fil-Figura 2 tal-paragrafu 4. li ssemma hawn fuq, f’dan ir-Regolament jintuża sabiex ikunu kkontrollati l-post u l-possibbiltà ta’ aċċess għal kwalunkwe sistema ta’ ankraġġi ISOFIX.
      3.   L-APPLIKAZZJONI GĦALL-APPROVAZZJONI
      3.1.   L-applikazzjoni għall-approvazzjoni ta’ tip ta’ vettura rigward l-ankraġġi taċ-ċinturin, is-sistemi ta’ ankraġġi ISOFIX u l-ankraġġi ta’ l-irbit ta’ fuq ISOFIX, jekk ikun hemm, għandha titressaq mill-manifattur tal-vettura jew mir-rappreżentant tiegħu li ġie akkreditat b’mod xieraq.
      Għandha tkun akkumpanjata mid-dokumenti li jissemmew hawn taħt, fi tliet kopji, u mill-partikolaritajiet li ġejjin:
      3.2.1.   tpinġijiet ta’ l-istruttura ġenerali tal-vettura fuq skala xierqa, li juru l-pożizzjonijiet ta’ l-ankraġġi taċ-ċinturin, ta’ l-ankraġġi effettivi taċ-ċinturin (fejn ikun xieraq), tas-sistemi ta’ ankraġġi ISOFIX u ta’ l-ankraġġi ta’ l-irbit ta’ fuq ISOFIX, jekk ikun hemm, u tpinġijiet dettaljati ta’ l-ankraġġi taċ-ċinturin, tas-sistemi ta’ ankraġġi ISOFIX, jekk ikun hemm, ta’ l-ankraġġ ta’ l-irbit ta’ fuq ISOFIX, jekk ikun hemm, u tal-punti li huma marbuta magħhom;
      3.2.2.   speċifikazzjoni tal-materjali li ntużaw li jistgħu jaffettwaw is-saħħa ta’ l-ankraġġi taċ-ċinturin, tas-sistemi ta’ ankraġġi ISOFIX u ta’ l-ankraġġi ta’ l-irbit ta’ fuq ISOFIX, jekk ikun hemm;
      3.2.3.   deskrizzjoni teknika ta’ l-ankraġġi taċ-ċinturin, tas-sistemi ta’ ankraġġi ISOFIX u ta’ l-ankraġġi ta’ l-irbit ta’ fuq ISOFIX, jekk ikun hemm;
      fil-każ ta’ l-ankraġġi taċ-ċinturin, tas-sistemi ta’ ankraġġi ISOFIX u ta’ l-ankraġġi ta’ l-irbit ta’ fuq ISOFIX, jekk ikun hemm, imwaħħla ma’ l-istruttura tas-sit:
      3.2.4.1.   deskrizzjoni dettaljata tat-tip ta’ vettura rigward id-disinn tas-sits, ta’ l-ankraġġi tas-sit u tas-sistemi ta’ aġġustament u li jsakkru tagħhom;
      3.2.4.2.   tpinġijiet, fuq skala xierqa, u b’biżżejjed dettall, tas-sits, ta’ l-ankraġġ tagħhom fuq il-vettura, u tas-sistemi ta’ aġġustament u li jsakkru tagħhom.
      3.2.5.   evidenza li ċ-ċinturin tas-sikurezza jew is-sistema tat-trażżin li ntuża fit-test ta’ approvazzjoni ta’ l-ankraġġi jikkonforma mar-Regolament Nru 16, fil-każ fejn il-manifattur tal-karozza jagħżel it-test dinamiku tas-saħħa alternattiv.
      3.3.   Jekk jagħżel hekk il-manifattur, quddiem is-servizz tekniku li jwettaq it-testijiet ta’ approvazzjoni għandha titressaq vettura li tirrappreżenta t-tip ta’ vettura li għandu jkun approvat jew għandhom jitressqu l-partijiet tal-vettura meqjusa essenzjali għat-test ta’ l-ankraġġi taċ-ċinturin, għat-test tas-sistemi ta’ ankraġġi ISOFIX u għat-test ta’ l-ankraġġi ta’ l-irbit ta’ fuq ISOFIX, jekk ikun hemm, mis-servizz tekniku li jwettaq it-testijiet ta’ approvazzjoni.
      4.   L-APPROVAZZJONI
      4.1.   Jekk il-vettura mressqa għall-approvazzjoni skond dan ir-Regolament tissodisfa r-rekwiżiti rilevanti ta’ dan ir-Regolament, għandha tingħata l-approvazzjoni għal dak it-tip ta’ vettura.
      4.2.   Għandu jkun assenjat numru ta’ approvazzjoni għal kull tip approvat. L-ewwel żewġ numri tiegħu (bħalissa 06, li jikkorrispondu għas-serje 06 ta’ emendi) għandhom jindikaw is-serje ta’ emendi li jinkorporaw l-emendi tekniċi ewlenija l-aktar reċenti li saru għar-Regolament fi żmien il-ħruġ ta’ l-approvazzjoni. L-istess Parti Kontraenti ma tistax tassenja l-istess numru lil tip ieħor ta’ vettura kif ġie definit fil-paragrafu 2.2. ta’ aktar ’il fuq.
      4.3.   L-avviż ta’ l-approvazzjoni jew ta’ l-estensjoni jew tar-rifjut jew ta’ l-irtirar ta’ l-approvazzjoni jew ta’ produzzjoni mwaqqfa għal kollox ta’ tip ta’ vettura skond dan ir-Regolament għandu jiġi kkomunikat lill-Partijiet għall-Ftehim ta’ l-1958 li japplikaw dan ir-Regolament permezz ta’ formola li tikkonforma mal-mudell fl-Anness 1 għal dan ir-Regolament.
      Ma’ kull vettura li tikkonforma ma’ tip ta’ vettura approvat skond dan ir-Regolament, għandha titwaħħal, b’mod li tidher mill-ewwel u f’post faċilment aċċessibbli li ġie speċifikat fil-formola ta’ approvazzjoni, marka ta’ approvazzjoni internazzjonali li tikkonsisti minn:
      4.4.1.   ċirku madwar l-ittra “E” segwit minn numru li jiddistingwi l-pajjiż li ta l-approvazzjoni (2);
      4.4.2.   in-numru ta’ dan ir-Regolament, fuq il-lemin taċ-ċirku preskritt fil-paragrafu 4.4.1.
      4.4.3.   l-ittra “e”, fuq il-lemin tan-numru ta’ dan ir-Regolament fil-każ ta’ approvazzjoni ta-tip skond it-test dinamiku ta’ l-Anness 7.
      4.5.   Jekk il-vettura tikkonforma ma’ tip ta’ vettura approvat skond wieħed jew aktar mir-Regolamenti l-oħra annessi ma' dan il-Ftehim, fil-pajjiż li ta l-approvazzjoni skond dan ir-Regolament, is-simbolu preskritt fil-paragrafu 4.4.1. m'hemmx għalfejn jiġi ripetut; f’każ bħal dan, in-numri u s-simboli addizzjonali tar-Regolamenti kollha li skond tagħhom ingħatat l-approvazzjoni fil-pajjiż li ta l-approvazzjoni skond dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 4.4.1.
      4.6.   Il-marka ta’ approvazzjoni għandha tkun tista’ tinqara mingħajr problemi u m’għandiex tkun tista’ titħassar.
      4.7.   Il-marka ta’ approvazzjoni għandha titqiegħed qrib ta’ jew fuq il-pjanċa tad-data tal-vettura mwaħħla mill-manifattur.
      4.8.   L-Anness 2 ta' dan ir-Regolament jagħti eżempji ta’ l-arranġamenti tal-marka ta’ approvazzjoni.
      5.   L-ISPEĊIFIKAZZJONIJIET
      5.1.   Id-definizzjonijiet (ara l-Anness 3)
      
      Il-punt H huwa punt ta’ referenza kif inhu definit fil-paragrafu 2.3. ta’ l-Anness 4 għal dan ir-Regolament, li jrid jiġi determinat skond il-proċedura stabbilita f’dak l-anness.
      5.1.1.1.   Il-punt H' huwa punt ta’ referenza li jikkorrispondi għall-punt H kif inhu definit fil-paragrafu 5.1.1. li għandu jiġi determinat għal kull pożizzjoni normali li fiha jintuża s-sit.
      5.1.1.2.   Il-punt R huwa l-punt ta’ referenza meta bilqiegħda kif inhu definit fil-paragrafu 2.4. ta’ l-Anness 4 għal dan ir-Regolament.
      5.1.2.   Is-sistema ta’ referenza tridimensjonali ġiet iddefiniti fl-Appendiċi 2 ta’ l-Anness 4 għal dan ir-Regolament.
      5.1.3.   Il-punti L1 u L2 huma l-ankraġġi effettivi ta’ isfel taċ-ċinturin.
      5.1.4.   Il-punt C huwa punt li jinsab 450 mm vertikalment ’il fuq mill-punt R. Madankollu, jekk id-distanza S kif inhi definita fil-paragrafu 5.1.6. mhix inqas minn 280 mm u jekk il-manifattur jagħżel il-formula alternattiva BR = 260 mm + 0,8 S li ġiet speċifikata fil-paragrafu 5.4.3.3., id-distanza vertikali bejn C u R għandha tkun ta’ 500 mm.
      5.1.5.   L-angoli α1 u α2 huma rispettivament l-angoli bejn pjan orizzontali u pjani perpendikulari għall-pjan medjan lonġitudinali tal-vettura u li jgħaddu mill-punt H1 u mill-punti L1 u L2.
      S hija d-distanza f’millimetri ta’ l-ankraġġi effettivi ta’ fuq taċ-ċinturin minn pjan ta’ referenza P parallel għall-pjan lonġitudinali medjan tal-vettura, iddefinit kif ġej:
      5.1.6.1.   jekk il-pożizzjoni bilqiegħda hija definita sew mill-forma tas-sit, il-pjan P għandu jkun il-pjan medjan ta’ dan is-sit.
      fin-nuqqas ta’ pożizzjoni definita sew:
      5.1.6.2.1.   il-pjan P għas-sit tas-sewwieq huwa pjan vertikali parallel għall-pjan medjan lonġitudinali tal-vettura li jgħaddi miċ-ċentru ta’ l-istering fil-pjan tat-tarf ta’ l-istering meta l-istering, jekk ikun aġġustabbli, ikun fil-pożizzjoni ċentrali tiegħu.
      5.1.6.2.2.   il-pjan P għall-passiġġier ta’ quddiem fuq in-naħa ta’ barra għandu jkun simetriku ma’ dak tas-sewwieq.
      5.1.6.2.3.   Il-pjan P għall-pożizzjoni bilqiegħda ta’ wara fuq in-naħa ta’ barra għandha tkun dik speċifikata mill-manifattur sakemm jiġu rrispettati l-limiti li ġejjin għad-distanza A bejn il-pjan lonġitudinali medjan tal-vettura u l-pjan P:
      A hija daqs jew akbar minn 200 mm jekk is-sit f’forma ta’ bank ġie ddisinjat biex jakkomoda żewġ passiġġieri biss,
      A hija daqs jew akbar minn 300 mm jekk is-sit f’forma ta’ bank ġie ddisinjat biex jakkomoda aktar minn żewġ passiġġieri.
      5.2.   L-ispeċifikazzjonijiet ġenerali
      L-ankraġġi għaċ-ċinturini tas-sikurezza għandhom ikunu ddisinjati, magħmula u mqiegħda b’tali mod li:
      5.2.1.1.   jkun jista’ jiġi installat ċinturin tas-sikurezza addattat. L-ankraġġi taċ-ċinturin tal-pożizzjonijiet ta’ quddiem fuq in-naħa ta’ barra għandhom ikunu addattati għal ċinturini tas-sikurezza li jinkorporaw apparat li jiġbed lura u taljola, fejn b’mod partikolari jitqiesu l-karatteristiċi tas-saħħa ta’ l-ankraġġi taċ-ċinturin, ħlief jekk il-manifattur iforni l-vettura mgħammra b’tipi oħra ta’ ċinturini tas-sikurezza b’apparati li jiġbdu lura inkorporati. Jekk l-ankraġġi jkunu addattati biss għal tipi partikolari ta’ ċinturini tas-sikurezza, dawn it-tipi għandhom ikunu ddikjarati fuq il-formola li tissemma fil-paragrafu 4.3. ta’ aktar ’il fuq;
      5.2.1.2.   jitnaqqas għal minimu r-riskju li ċ-ċinturin jiżloq meta jintlibes b’mod korrett;
      5.2.1.3.   jitnaqqas għal minimu r-riskju li ssir ħsara liċ-ċinga minħabba kuntatt ma’ partijiet riġidi bil-ponta ta’ l-istrutturi tal-vettura jew tas-sit;
      5.2.1.4.   il-vettura, f’użu normali, tkun tista’ tikkonforma mad-dispożizzjonijiet ta’ dan ir-Regolament;
      5.2.1.5.   għal ankraġġi li jassumu pożizzjonijiet differenti sabiex il-persuni jkunu jistgħu jidħlu fil-vettura u li jrażżnu lill-okkupanti, għandhom japplikaw l-ispeċifikazzjonijiet ta’ dan ir-Regolament għall-ankraġġi fil-pożizzjoni effettiva ta’ trażżin.
      Kwalunkwe sistema ta’ ankraġġi ISOFIX u kwalunkwe ankraġġ ta’ l-irbit ta’ fuq ISOFIX, li ġew installati jew li hemm il-ħsieb li jiġu installat, għas-sistemi ta’ trażżin għat-tfal ISOFIX għandhom ikunu ddisinjati, magħmula u mqiegħda b’tali mod li:
      5.2.2.1.   Kwalunkwe sistema ta’ ankraġġi ISOFIX u kwalunkwe ankraġġ ta’ l-irbit ta’ fuq ISOFIX għandha tippermetti li l-vettura, f’użu normali, tikkonforma mad-dispożizzjonijiet ta’ dan ir-Regolament.
      Kwalunkwe sistema ta’ ankraġġi ISOFIX u kwalunkwe ankraġġ ta’ l-irbit ta’ fuq ISOFIX li jistgħu jiġu miżjuda ma’ kwalunkwe vettura għandhom ukoll jikkonformaw mad-dispożizzjonijiet ta’ dan ir-Regolament. Għaldaqstant, ankraġġi bħal dawn għandhom jiġu deskritti fid-dokument ta’ applikazzjoni għall-approvazzjoni tat-tip.
      5.2.2.2.   Ir-reżistenza ta’ sistema ta’ ankraġġi ISOFIX u dik ta’ ankraġġ ta’ l-irbit ta’ fuq ISOFIX huma ddisinjati għal kwalunkwe sistema tat-trażżin għat-tfal ISOFIX tal-grupp ta’ massa 0; 0+; 1 kif ġew iddefiniti fir-Regolament Nru 44.
      5.2.3.   Id-disinn u l-ippożizzjonar tas-sistemi ta’ ankraġġ ISOFIX:
      5.2.3.1.   Kwalunkwe sistema ta’ ankraġġi ISOFIX għandha tkun żbarra(i) riġida(i) orizzontali trażversali b’dijametru ta’ 6 mm ± 0,1 mm li tkopri(jkopru) żewġ żoni b’tul minimu effettiv ta’ 25 mm li jinsabu fuq l-istess assi kif ġie definit fil-Figura ta’ l-Anness 9.
      5.2.3.2.   Kwalunkwe sistema ta’ ankraġġi ISOFIX li ġiet installata fuq pożizzjoni bilqiegħda ta’ vettura għandha tinsab mhux inqas minn 120 mm wara l-punt tad-disinn H kif ġie determinat fl-Anness 4 għal dan ir-Regolament, imkejjel orizzontalment u saċ-ċentru ta’ l-iżbarra.
      5.2.3.3.   Għal kwalunkwe sistema ta’ ankraġġi ISOFIX li ġiet installata fil-vettura, għandha tiġi vverifikata l-possibbiltà li jitwaħħal it-tagħmir fiss tat-trażżin għat-tfal ISOFIX “ISO/F2” (B) li ġie deskritt fir-Regolament Nru 16 (fil-Figura 2 ta’ l-Appendiċi 2 ta’ l-Anness 17).
      5.2.3.4.   Is-superfiċje tal-qiegħ tat-tagħmir fiss “ISO/F2” (B) kif ġie definit fir-Regolament Nru 16 (fil-Figura 2 ta’ l-Appendiċi 2 ta’ l-Anness 17), għandha jkollha angoli ta’ attitudni (jiġifieri l-orjentament tal-vettura b’relazzjoni għal direzzjonijiet speċifikati) fil-limiti li ġejjin, bl-angoli mkejla b’mod relattiv għall-pjani ta’ referenza tal-vettura kif ġie definit fl-Appendiċi 2 ta’ l-Anness 4 għal dan ir-Regolament:
      
                  (a)
               
               
                  
                     Pitch: 15° ± 10°,
               
            
                  (b)
               
               
                  
                     Roll: 0° ± 5°,
               
            
                  (c)
               
               
                  
                     Yaw: 0° ± 10°
               
            5.2.3.5.   Is-sistemi ta’ ankraġġi ISOFIX għandhom ikunu fil-pożizzjoni tagħhom b’mod permanenti jew għandhom ikunu jistgħu jintrefgħu. F’każ ta’ ankraġġi li jistgħu jintrefgħu, ir-rekwiżiti relatati mas-sistema ta’ ankraġġi ISOFIX għandhom jiġu sodisfatti fil-pożizzjoni li tintuża.
      Kull żbarra ta’ ankraġġ baxx ISOFIX (meta tintuża) jew kull apparat ta’ gwida li jiġi installat b’mod permanenti għandu jkun viżibbli, mingħajr il-kompressjoni tal-kuxxin tas-sit jew tad-dahar tas-sit, meta l-iżbarra jew l-apparat ta’ gwida jitqies, fi pjan vertikali lonġitudinali li jgħaddi miċ-ċentru ta’ l-iżbarra jew ta’ l-apparat ta’ gwida, tul linja li tifforma angolu ’l fuq ta’ 30 grad ma’ pjan orizzontali.
      Bħala alternattiva għar-rekwiżit ta’ hawn fuq, il-vettura għandha tkun immarkata b’mod permanenti biswit kull żbarra jew apparat ta’ gwida. Dan l-immarkar għandu jikkonsisti f’wieħed minn dawn li ġejjin, skond kif jagħżel il-manifattur.
      5.2.3.6.1.   Bħala minimu, is-simbolu tal-Figura 12 ta’ l-Anness 9 li jikkonsisti minn ċirku b’dijametru mill-inqas ta’ 13 mm u li fih piktogramma, li jissodisfa l-kundizzjonijiet li ġejjin:
      
                  (a)
               
               
                  il-piktogramma għandha tikkuntrasta ma’ l-isfond taċ-ċirku;
               
            
                  (b)
               
               
                  il-piktogramma għandha titqiegħed qrib ta’ kull żbarra tas-sistema;
               
            5.2.3.6.2.   Il-kelma “ISOFIX” b’ittri kbar għolja mill-inqas 6 mm.
      5.2.4.   Id-disinn u l-ippożizzjonar ta’ l-ankraġġi ta’ l-irbit ta’ fuq ISOFIX:
      Fuq it-talba tal-manifattur tal-karozza, alternattivament jistgħu jintużaw il-metodi li ġew deskritti fil-paragrafi 5.2.4.1. u 5.2.4.2.
      Il-metodu li ġie deskritt fil-paragrafu 5.2.4.1. jista’ jintuża biss jekk il-pożizzjoni ISOFIX tinsab fuq sit tal-vettura.
      Bla ħsara għall-paragrafi 5.2.4.3. u 5.2.4.4., il-parti ta’ kull ankraġġ ta’ l-irbit ta’ fuq ISOFIX li hija ddisinjata biex tintrabat ma’ kollegatur ta’ l-irbit ta’ fuq ISOFIX għandha tinsab mhux aktar ’il bogħod minn 2 000 mm mill-punt ta’ referenza ta’ l-ispalla u fi ħdan iż-żona mmarkata bil-griż, kif jintwera fil-Figuri 6 sa 10 ta’ l-Anness 9, tal-pożizzjoni bilqiegħda maħsuba li għaliha ġiet installata, bir-referenza ta’ mudell li ġie deskritt fis-SAE J 826 (Lulju 1995) u muri fil-Figura 5 ta’ l-Anness 9, skond il-kundizzjonijiet li ġejjin:
      5.2.4.1.1.   Il-punt “H” tal-mudell jinsab fil-punt “H” uniku tad-disinn tal-pożizzjoni għal kollox ’l isfel u għalkollox lura tas-sit, ħlief li l-mudell jinsab laterlament fin-nofs bejn iż-żewġ ankraġġi ta’ isfel ISOFIX;
      5.2.4.1.2.   Il-linja tat-torso tal-mudell tinsab fl-istess angolu għall-pjan trażversali vertikali bħad-dahar tas-sit fil-pożizzjoni l-aktar wieqfa tiegħu, u
      5.2.4.1.3.   Il-mudell jiġi ppożizzjonat fil-pjan vertikali lonġitudinali li fih il-punt H tal-mudell.
      5.2.4.2.   Iż-żona ta’ l-ankraġġ ta’ l-irbit ta’ fuq ISOFIX tista’ tinstab alternattivament bl-għajnuna tat-Tagħmir Fiss “ISO/F2” (B), kif ġie definit fir-Regolament Nru 16 (fil-Figura 2 ta’ l-Appendiċi 2 ta’ l-Anness 17), f’ pożizzjoni ISOFIX mgħammra b’ ankraġġi baxxi ISOFIX kif jintwera fil-Figura 11 ta’ l-Anness 9.
      Il-pożizzjoni bilqiegħda għandha tkun il-pożizzjoni l-aktar fuq lura u l-aktar ’l isfel bid-dahar tas-sit fil-pożizzjoni nominali tiegħu, jew kif jiġi rrakkomandat mill-manifattur tal-vettura.
      Mill-ġenb, l-ankraġġ ta’ l-irbit ta’ fuq ISOFIX għandu jkun wara l-wiċċ ta’ wara tat-tagħmir fiss “ISO/F2” (B).
      L-intersezzjoni bejn il-wiċċ ta’ wara tat-tagħmir fiss “ISO/F2” (B) u l-linja orizzontali (ir-referenza 3 fil-Figura 11 ta’ l-Anness 9) li fiha l-aħħar punt riġidu ta’ ebusija akbar minn 50 Shore A fil-quċċata tad-dahar tas-sit tiddefinixxi l-punt ta’ referenza 4 (il-Figura 11 ta’ l-Anness 9) fil-linja ċentrali tat-tagħmir fiss “ISO/F2” (B). F’dan il-punt ta’ referenza, angolu massimu 45° ’il fuq mil-linja orizzontali jiddefinixxi l-limitu massimu taż-żona ta’ l-ankraġġ ta’ l-irbit ta’ fuq.
      Minn fuq, fil-punt ta’ referenza 4 (il-Figura 11 ta’ l-Anness 9), angolu massimu ta’ 90° li jestendi lura u lejn il-ġenb, u minn wara, angolu massimu ta’ 40° jiddefinixxi 2 volumi li jillimitaw iż-żona ta’ ankraġġ għall-irbit ta’ fuq ISOFIX.
      L-oriġini taċ-ċinga ta’ l-irbit ta’ fuq ISOFIX (5) tinsab fl-intersezzjoni tat-tagħmir fiss “ISO/F2” (B) ma’ pjan li jinsab 550 mm ’il bogħod fuq il-wiċċ orizzontali tat-tagħmir fiss “ISO/F2” (B) (1) fuq il-linja ċentrali tat-tagħmir fiss “ISO/F2” (B) (6).
      Barra minn hekk, l-ankraġġ ta’ l-irbit ta’ fuq ISOFIX għandu jkun ta' aktar minn 200 mm imma mhux aktar minn 2 000 mm mill-oriġini taċ-ċinga ta’ l-irbit ta’ fuq ISOFIX fuq il-wiċċ ta’ wara tat-tagħmir fiss “ISO/F2” (B), imkejla tul iċ-ċinga meta tinġibed tul id-dahar tas-sit sa l-ankraġġ ta’ l-irbit ta’ fuq ISOFIX.
      Il-parti ta’ l-ankraġġ ta’ l-irbit ta’ fuq ISOFIX f’vettura li hija ddisinjata biex tintrabat mal-kollegatur ta’ l-irbit ta’ fuq ISOFIX tista’ tinstab barra miż-żoni mmarkati bil-griż li jissemmew fil-paragrafi 5.2.4.1. jew 5.2.4.2. jekk post f’żona ma jkunx xieraq u jekk il-vettura tkun mgħammra b’apparat tar-rotot li,
      5.2.4.3.1.   jiżgura li l-funzjonijiet taċ-ċinga ta’ l-irbit ta’ fuq ISOFIX bħallikieku l-parti ta’ l-ankraġġ ddisinjata biex tintrabat ma’ l-ankraġġ ta’ l-irbit ta’ fuq ISOFIX kienu jinsabu fiż-żona mmarkata bil-griż; u,
      5.2.4.3.2.   huwa mill-inqas 65 mm wara l-linja tat-torso, f’każ ta’ apparat tar-rotot mhux riġidu tat-tip bl-istrixxi jew apparat tar-rotot li jista’ jintuża, jew mill-inqas 100 mm wara l-linja tat-torso, f’każ ta’ apparat tar-rotot riġidu u ffissat; u,
      5.2.4.3.3.   meta ttestjat wara li ġie installat bħal ma hu maħsub li jintuża, l-apparat ikun b’saħħtu biżżejjed biex, bl-ankraġġ ta’ l-irbit ta’ fuq ISOFIX, jiflaħ għat-tagħbija li tissemma fil-paragrafu 6.6. ta’ dan ir-Regolament.
      5.2.4.4.   Ankraġġ ta’ l-irbit jista’ jiddaħħal fid-dahar tas-sit, sakemm ma jkunx fiż-żona tat-trembil taċ-ċinga fil-quċċata tad-daħar tas-sit tal-vettura.
      5.2.4.5.   L-ankraġġ ta’ l-irbit ta’ fuq ISOFIX għandu jkollu dimensjonijiet li jippermettu li jitwaħħal ganċ ta’ l-irbit ta’ fuq ISOFIX kif ġie speċifikat fil-Figura 3.
      Għandu jkun pprovdut spazju madwar kull ankraġġ ta’ l-irbit ta’ fuq ISOFIX sabiex wieħed ikun jista’ jaqfel miegħu u jħoll minnu. Għal kull ankraġġ ta’ l-irbit ta’ fuq ISOFIX mgħotti, l-għata għandha tkun identifikata pereżempju b’wieħed mis-simboli jew b’kopja bil-ġnub maqlubin ta’ wieħed mis-simboli stabbiliti fil-Figura 13 ta’ l-Anness 9; l-għata għandha tkun tista’ titneħħa mingħajr ma jintużaw għodod.
      5.3.   In-numru minimu ta’ ankraġġi taċ-ċinturin li għandu jkun ipprovdut
      Kwalunkwe vettura fil-kategoriji M u N (ħlief dawk il-vetturi tal-kategoriji M2 u M3 li jappartjenu lill-Klassijiet I jew II skond ir-Regolament Nru 36, lill-Klassi A, skond ir-Regolament Nru 52 u lill-Klassijiet I jew II u A, skond ir-Regolament Nru 107) trid tkun mgħammra b’ankraġġi taċ-ċinturin tas-sikurezza li jissodisfaw ir-rekwiżiti ta’ dan ir-Regolament.
      5.3.1.1.   L-ankraġġi ta’ sistema ta’ ċinturin biex jikkontrolla ċ-ċaqliq approvat bħala ċinturin tat-tip S (b’apparat(i) li jiġbed(jiġbdu) lura jew mingħajru(hom)), skond ir-Regolament Nru 16 għandhom jikkonformaw mar-rekwiżiti tar-Regolament Nru. 14, imma l-ankraġġ jew l-ankraġġi addizzjonali pprovduti biex titwaħħal ċinga ta’ bejn il-koxox (assemblaġġ) jiġi eżentat mir-rekwiżiti tas-saħħa u tal-post ta’ dan ir-Regolament.
      5.3.2.   In-numru minimu ta’ ankraġġi taċ-ċinturin tas-sikurezza għal kull pożizzjoni bilqiegħda diretta ’l quddiem jew lura għandu jkun dak speċifikat fl-Anness 6.
      5.3.3.   Madankollu, għall-pożizzjonijiet bilqiegħda fuq in-naħa ta’ barra, ħlief ta’ quddiem, ta’ vetturi tal-kategorija N1, murija fl-Anness 6 u mmarkati bis-simbolu Ø, huma permessi żewġ ankraġġi ta’ isfel, fejn ikun hemm passaġġ bejn sit u l-eqreb ħajt tal-ġenb tal-vettura maħsub biex jippermetti l-aċċess tal-passiġġieri lejn partijiet oħra tal-vettura.
      Spazju bejn sit u l-ħajt tal-ġenb jitqies bħala passaġġ jekk id-distanza bejn dak il-ħajt tal-ġenb, bil-bibien kollha magħluqa, u bi pjan vertikali lonġitudinali li jgħaddi mil-linja ċentrali tas-sit ikkonċernat, imkejjel fil-pożizzjoni tal-punt R u b’mod perpendikulari għall-pjan medjan lonġitudinali tal-vettura, ikun akbar minn 500 mm.
      5.3.4.   Għall-pożizzjonijiet bilqiegħda ċentrali ta’ quddiem murija fl-Anness 6 u mmarkati bis-simbolu *, żewġ ankraġġi ta’ isfel għandhom jitqiesu bħala adegwati fejn il-windskrin jinsab barra miż-żona ta’ referenza li ġiet iddefinita fl-Anness 1 għar-Regolament Nru 21; jekk jinsab fiż-żona ta’ referenza, ikunu meħtieġa tliet ankraġġi.
      Rigward l-ankraġġi taċ-ċinturin, il-windskrin jitqies bħala parti miż-żona ta’ referenza meta jkun jista’ jidħol f’kuntatt statiku ma’ l-apparat tat-test skond il-metodu li ġie deskritt fl-Anness 1 għar-Regolament Nru 21.
      F’kull pożizzjoni bilqiegħda mmarkata fl-Anness 6 bis-simbolu , għandhom ikunu pprovduti tliet ankraġġi. Jistgħu jkunu pprovduti żewġ ankraġġi jekk tkun sodisfatta waħda mill-kundizzjonijiet li ġejjin:
      5.3.5.1.   hemm sit jew partijiet oħra tal-vettura li jikkonformaw mal-paragrafu 3.5. ta’ l-Appendiċi 1 għar-Regolament Nru 80 direttament quddiem, jew
      5.3.5.2.   l-ebda parti mill-vettura ma tinsab fiż-żona ta’ referenza, jew ma tista’ tkun fiż-żona ta’ referenza meta l-vettura tkun qed tiċċaqlaq, jew
      5.3.5.3.   partijiet mill-vettura fiż-żona ta’ referenza msemmija jikkonformaw mar-rekwiżiti ta’ assorbiment ta’ l-enerġija stabbiliti fl-Appendiċi 6 għar-Regolament Nru 80.
      5.3.6.   M’hu meħtieġ l-ebda ankraġġ taċ-ċinturin għas-sits li jingħalqu kollha, jew għas-sits maħsuba biss biex jintużaw meta l-vettura tkun wieqfa kif ukoll għas-sits kollha ta’ kwalunkwe vettura li ma jkunux koperti mill-paragrafi 5.3.1. sa 5.3.4.. Madankollu, jekk il-vettura tkun mgħammra b’ankraġġi għal sits bħal dawn, dawn l-ankraġġi jridu jikkonformaw mad-dispożizzjonijiet ta’ dan ir-Regolament. F’dan il-każ żewġ ankraġġi ta’ isfel għandhom ikunu biżżejjed.
      5.3.7.   Fil-każ tal-pjan ta’ fuq ta’ vettura b’żewġ pjanijiet, ir-rekwiżiti għall-pożizzjoni bilqiegħda ċentrali ta’ quddiem għandha tapplika wkoll fil-pożizzjonijiet bilqiegħda ta’ quddiem fuq in-naħa ta’ barra.
      5.3.8.   In-numru minimu tal-pożizzjonijiet ISOFIX li għandhom ikunu pprovduti.
      5.3.8.1.   Kwalunkwe vettura tal-kategorija M1 trid tkun mgħammra b’mill-inqas żewġ pożizzjonijiet ISOFIX.
      Mill-inqas tnejn mill-pożizzjonijiet ISOFIX għandhom ikunu mgħammra kemm b’sistema ta’ ankraġġi ISOFIX kif ukoll b’ankraġġ ta’ l-irbit ta’ fuq ISOFIX.
      It-tip u n-numru ta’ tagħmir fiss ISOFIX, li ġie ddefinit fir-Regolament Nru 16, li jista’ jiġi installat f’kull pożizzjoni ISOFIX jiġu definiti fir-Regolament Nru 16.
      5.3.8.2.   Minkejja l-paragrafu 5.3.8.1., jekk vettura tkun mgħammra biss b’ringiela waħda ta’ sits, m’hi meħtieġa l-ebda pożizzjoni ISOFIX.
      5.3.8.3.   Minkejja l-paragrafu 5.3.8.1., mill-inqas waħda miż-żewġ sistemi tal-pożizzjonjiet ISOFIX għandha tiġi installata fit-tieni ringiela tas-sits.
      5.3.8.4.   Jekk sistema ta’ ankraġġi ISOFIX tiġi installata f’pożizzjoni bilqiegħda ta’ quddiem imħarsa minn airbag frontali, għandu jitwaħħal apparat ta’ deattivazzjoni għal dan l-airbag.
      5.3.8.5.   Minkejja l-paragrafu 5.3.8.1., f’każ ta’ sistema(i) tat-trażżin għat-tfal “inkorporat(i)”, in-numru ta’ pożizzjonijiet ISOFIX li għandhom ikunu pprovduti għandu jkun mill-inqas tnejn mingħajr in-numru tas-sistema(i) tat-trażżin għat-tfal “inkorporat(i)” integrati tal-gruppi ta’ massa 0, jew 0+, jew 1.
      5.3.8.6.   Minkejja d-dispożizzjoni tal-paragrafu 5.3.8.1., vetturi konvertibbli kif iddefiniti fil-paragrafu 8.1. ta’ l-Anness 7 għar-Riżoluzzjoni Konsolidata dwar il-Kostruzzjoni tal-Vetturi (R.E.3) (3) b’aktar minn ringiela waħda ta’ sits għandhom jiġu mgħammra b’mill-inqas żewġ ankraġġi baxxi ISOFIX. F’każ fejn fuq vetturi bħal dawn jiġi pprovdut ankraġġ ta’ l-irbit ta’ fuq ISOFIX, dan għandu jikkonforma mad-dispożizzjonjiet addattati ta’ dan ir-Regolament.
      5.3.9.   Fil-każ ta’ sits li jistgħu jiddawru jew jitqiegħdu f’orjentazzjonijiet oħra, biex jintużaw meta l-vettura tkun wieqfa, ir-rekwiżiti tal-paragrafu 5.3.1. għandhom japplikaw biss għal dawk l-orjentazzjonijiet maħsuba għall-użu normali meta l-vettura tkun qed tivvjaġġa fi triq, skond dan ir-Regolament. Fid-dokument ta’ informazzjoni għandha tkun inkluża nota li tgħid dan.
      5.4.   Il-post fejn jinsabu l-ankraġġi taċ-ċinturin (ara l-Figura 1 ta’ l-Anness 3.)
      
      5.4.1.   Ġenerali
      5.4.1.1.   L-ankraġġi taċ-ċinturin għal kwalunkwe ċinturin jistgħu jinsabu jew għal kollox fl-istruttura tal-vettura jew fl-istruttura tas-sit jew fi kwalunkwe parti oħra tal-vettura jew mifruxa bejn dawn il-postijiet.
      5.4.1.2.   Kwalunkwe ankraġġ taċ-ċinturin jista’ jintuża biex jitwaħħlu t-truf ta’ żewġ ċinturini tas-sikurezza biswit xulxin, sakemm jiġu ssodisfatti r-rekwiżiti tat-test.
      5.4.2.   Il-post fejn jinsab l-ankraġġ effettiv ta’ isfel taċ-ċinturin
      5.4.2.1.   Is-sits ta’ quddiem, il-kategorija tal-vetturi M1
      
      F’vetturi bil-mutur tal-kategorija M1, l-angolu α1 (mhux fuq in-naħa tal-bokkla) għandu jkun fil-medda ta’ bejn it-30 u t-80 grad u l-angolu α2 (in-naħa tal-bokkla) għandu jkun fil-medda ta’ bejn il-45 u t-80 grad. Iż-żewġ rekwiżiti angolari għandhom ikunu validi għall-pożizzjonijiet normali kollha ta’ l-ivvjaġġar tas-sits ta’ quddiem. Fejn mill-inqas wieħed mill-angoli α1 u α2 ikun kostanti (eż. ankraġġ imwaħħal mas-sit) fil-pożizzjonijiet normali kollha ta’ l-użu, il-valur tiegħu għandu jkun ta’ 60 ± 10°. Fil-każ ta’ sits aġġustabbli b’apparat li jaġġusta kif ġie deskritt fil-paragrafu 2.12. b’angolu tad-daħar tas-sit ta’ inqas minn 20° (ara l-Figura 1 ta’ l-Anness 3), l-angolu α1 jista’ jkun taħt il-valur minimu (30°) li ġie stipulat hawn fuq, sakemm ma jkunx inqas minn 20° fi kwalunkwe pożizzjoni normali ta’ l-użu.
      5.4.2.2.   Is-sits ta’ wara, il-kategorija tal-vetturi M1
      
      F’vetturi bil-mutur tal-kategorija M1, għas-sits ta’ wara kollha, l-angoli α1 u α2 għandhom ikunu fil-medda ta’ bejn it-30 u t-80 grad. Jekk is-sits ta’ wara jkunu aġġustabbli, l-angoli ta’ hawn fuq għandhom ikunu validi għall-pożizzjonijiet normali kollha ta’ l-ivvjaġġar.
      5.4.2.3.   Is-sits ta’ quddiem, il-kategoriji tal-vetturi li mhumiex l-M1
      
      F’vetturi bil-muturi tal-kategoriji li mhumiex l-M1, għall-pożizzjonijiet normali kollha ta’ l-ivvjaġġar tas-sits ta’ quddiem, l-angoli α1 u α2 iridu jkunu bejn it-30 u t-80 grad. Fejn fil-każ tas-sits ta’ quddiem ta’ vetturi li jkollhom massa massima tal-vettura li ma taqbiżx it-3,5 tunnellati metriċi, mill-inqas wieħed mill-angoli α1 u α2 irid ikun kostanti fil-pożizzjonijiet normali kollha ta’ l-użu, bil-valur tiegħu għandu jkun ta’ 60 ± 10° (eż. ankraġġ imwaħħal mas-sit).
      5.4.2.4.   Is-sits ta’ wara u s-sits speċjali ta’ quddiem jew ta’ wara, il-kategoriji tal-vetturi li mhumiex l-M1
      
      F’vetturi ta’ kategoriji li mhumiex l-M1, fil-każ ta’:
      
                  (a)
               
               
                  sits f’forma ta’ bank,
               
            
                  (b)
               
               
                  sits aġġustabbli (quddiem u wara) b’apparat li jaġġusta kif ġie deskritt fil-paragrafu 2.12. b’angolu tad-dahar tas-sit iċken minn 20° (ara l-Figura 1 ta’ l-Anness 3), u
               
            
                  (c)
               
               
                  sits oħra ta’ wara
               
            l-angoli α1 u α2 jistgħu jkunu bejn 20° u 80° fi kwalunkwe pożizzjoni normali ta’ l-użu. Fejn fil-każ tas-sits ta’ quddiem ta’ vetturi li jkollhom massa massima tal-vettura li ma taqbiżx it-3.5 tunnellati metriċi, mill-inqas wieħed mill-angoli α1 u α2 irid ikun kostanti fil-pożizzjonijiet normali kollha ta’ l-użu, bil-valur tiegħu għandu jkun ta’ 60 ± 10° (eż. ankraġġ imwaħħal mas-sit).
      Fil-każ tas-sits, għajr għas-sits ta’ quddiem, ta’ vetturi fil-kategoriji M2 u M3, l-angoli α1 u α2 għandhom ikunu bejn il-45 u d-90 grad għall-pożizzjonijiet normali kollha ta’ l-użu.
      5.4.2.5.   Id-distanza bejn iż-żewġ pjani vertikali paralleli għall-pjan medjan lonġitudinali tal-vettura u b’kull wieħed minnhom jgħaddi minn ankraġġ differenti miż-żewġ ankraġġi effettivi ta’ isfel taċ-ċinturin L1 u L2 ta’ l-istess ċinturin tas-sikurezza m’għandiex tkun inqas minn 350 mm. Fil-każ ta’ kwalunkwe pożizzjoni bilqiegħda ċentrali fir-ringieli ta’ wara tas-sits tal-vetturi tal-kategoriji M1 u N1, id-distanza li tissemma hawn fuq m’għandiex tkun inqas minn 240 mm, sakemm ma jkunx possibbli li s-sit ċentrali ta’ wara jinbidel ma’ kwalunkwe wieħed mis-sits l-oħra tal-vettura. Il-pjan medjan lonġitudinali tas-sit għandu jgħaddi bejn il-punti L1 u L2 u għandu jkun mill-inqas 120 mm minn dawn il-punti.
      5.4.3.   Il-post fejn jinsabu l-ankraġġi effettivi ta’ fuq taċ-ċinturin (ara l-Anness 3)
      
      5.4.3.1.   Jekk tintuża gwida taċ-ċinga jew apparat simili li taffettwa l-post fejn jinsab l-ankraġġ effettiv ta’ fuq taċ-ċinturin, dan il-post għandu jkun iddeterminat b’mod konvenzjonali billi titqies il-pożizzjoni ta’ l-ankraġġ meta l-linja lonġitudinali ċentrali taċ-ċinga tgħaddi minn punt J1 li ġie ddefinit suċċessivament mill-punt R mit-tliet segmenti li ġejjin:
      
                  RZ
               
               
                  :
               
               
                  segment tal-linja tat-torso imkejjel f’direzzjoni ’l fuq minn R u twil 530 mm;
               
            
                  ZX
               
               
                  :
               
               
                  segment perpendikulari għall-pjan medjan lonġitudinali tal-vettura, imkejjel mill-punt Z fid-direzzjoni ta’ l-ankraġġ u twil 120 mm;
               
            
                  XJ1
                  
               
               
                  :
               
               
                  segment perpendikulari għall-pjan iddefinit mis-segmenti RZ u ZX, imkejjel f’direzzjoni ’l quddiem mill-punt X u twil 60 mm.
               
            Il-punt J2 jiġi determinat permezz ta’ simmetrija mal-punt J1 madwar il-pjan lonġitudinali vertikali li jgħaddi mil-linja tat-torso tal-manikin, deskritta fil-paragrafu 5.1.2., ippożizzjonat fis-sit ikkonċernat.
      Fejn tintuża konfigurazzjoni b’żewġ bibien sabiex ikun ipprovdut aċċess kemm għas-sits ta’ quddiem kif ukoll għal dawk ta’ wara u l-ankraġġ ta’ fuq jitwaħħal mal-pilastru “B”, is-sistema trid tkun iddisinjata sabiex ma ttellifx l-aċċess għal jew il-ħruġ mill-vettura.
      5.4.3.2.   L-ankraġġ effettiv ta’ fuq għandu jkun taħt il-pjan FN, li jgħaddi b’mod perpendikulari għall-pjan lonġitudinali medjan tas-sit u li jagħmel angolu ta’ 65° mal-linja tat-torso. L-angolu jista’ jitnaqqas għal 60° fil-każ tas-sits ta’ wara. Il-pjan FN għandu jitqiegħed b’tali mod li jaqsam il-linja tat-torso f’punt D, b’tali mod li DR = 315 mm + 1,8 S. Madankollu, meta S ≤ 200 mm, mela DR = 675 mm.
      5.4.3.3.   L-ankraġġ effettiv ta’ fuq taċ-ċinturin għandu jkun wara pjan FK li jgħaddi b’mod perpendikulari għall-pjan lonġitudinali medjan tas-sit u li jaqsam il-linja tat-torso f’angolu ta’ 120° f’punt B b’tali mod li BR = 260 mm + S. Fejn S ≥ 280 mm, il-manifattur jista’ juża BR = 260 mm + 0,8 S għad-diskrezzjoni tiegħu.
      5.4.3.4.   Il-valur ta’ S m’għandux ikun inqas minn 140 mm.
      5.4.3.5.   L-ankraġġ effettiv ta’ fuq taċ-ċinturin għandu jkun jinsab fuq wara ta’ pjan vertikali perpendikulari għall-pjan medjan lonġitudinali tal-vettura u li jgħaddi mill-punt R kif jintwera fl-Anness 3.
      5.4.3.6.   L-ankraġġ effettiv ta’ fuq taċ-ċinturin għandu jinsab ’il fuq minn pjan orizzontali li jgħaddi mill-punt C iddefinit fil-paragrafu 5.1.4.
      Minbarra l-ankraġġ ta’ fuq li ġie speċifikat fil-paragrafu 5.4.3.1. jistgħu jkunu pprovduti ankraġġi effettivi ta’ fuq oħra jekk waħda mill-kundizzjonijiet li ġejjin tiġi ssodisfatta:
      5.4.3.7.1.   L-ankraġġi addizzjonali jikkonformaw mar-rekwiżiti tal-paragrafi 5.4.3.1. sa 5.4.3.6.
      5.4.3.7.2.   L-ankraġġi addizzjonali jistgħu jintużaw mingħajr l-għajnuna ta’ għodod, jikkonformaw mar-rekwiżiti tal-paragrafi 5.4.3.5. u 5.4.3.6. u jinsabu f’waħda miż-żoni li ġew iddeterminati biċ-ċaqliq 80 mm ’il fuq jew ’l isfel f’direzzjoni vertikali taż-żona murija fil-Figura 1 ta’ l-Anness 3 għal dan ir-Regolament.
      L-ankraġġ(i) huwa/huma maħsub/a għal ċinturin biex jikkontrolla ċ-ċaqliq, jikkonforma/w mar-rekwiżiti stabbiliti fil-paragrafu 5.4.3.6. jekk jinsab/u wara l-linja trażversali li tgħaddi mil-linja ta’ referenza u jinsab/u:
      5.4.3.7.3.1.   Fil-każ ta’ ankraġġ wieħed, fiż-żona komuni għal żewġ diħedrali definiti mil-linji vertikali li jgħaddu mill-punti J1 u J2 kif ġew iddefiniti fil-paragrafu 5.4.3.1. u li s-sezzjonijiet orizzontali tagħhom jintwrew fil-Figura 2 ta’ l-Anness 3 għal dan ir-Regolament;
      5.4.3.7.3.2.   Fil-każ ta’ żewġ ankraġġi, fi ħdan liema wieħed mid-diħedrali li ġew iddefiniti aktar ’il fuq ikun xieraq, sakemm kull ankraġġ ma jkunx iktar minn 50 mm ’il bogħod mill-pożizzjoni riflessa, imqiegħda simetrikament ta’ l-ankraġġ l-ieħor madwar il-pjan P, kif ġie ddefinit fil-paragrafu 5.1.6., tas-sit ikkonċernat.
      5.5.   Id-dimensjonijiet tat-toqob ta’ l-ankraġġ bil-wiċċ imfellel
      5.5.1.   Ankraġġ għandu jkollu toqba bil-wiċċ imfellel ta’ 7/16 pulzier (20 UNF 2B).
      5.5.2.   Jekk il-vettura tkun mgħammra mill-manifattur b’ċinturini tas-sikurezza li jkunu mwaħħla ma’ l-ankraġġi kollha preskritti għas-sit ikkonċernat, dawn l-ankraġġi m’hemmx għalfejn jissodisfaw ir-rekwiżiti stabbiliti fil-paragrafu 5.5.1., sakemm jikkonformaw mad-dispożizzjonijiet l-oħra ta’ dan ir-Regolament. Barra minn hekk, ir-rekwiżit stabbiliti fil-paragrafu 5.5.1. m’għandux japplika għal ankraġġi addizzjonali li jissodisfaw r-rekwiżit stabbilit fil-paragrafu 5.4.3.7.3.
      5.5.3.   Għandu jkun possibbli li ċ-ċinturin tas-sikurezza jitneħħa mingħajr ma ssir ħsara lill-ankraġġ.
      6.   IT-TESTIJIET
      6.1.   It-testijiet ġenerali għall-ankraġġi taċ-ċinturin tas-sit
      Bla ħsara għall-applikazzjoni tad-dispożizzjonijiet tal-paragrafu 6.2., u fuq it-talba tal-manifattur;
      6.1.1.1.   it-testijiet jistgħu jitwettqu jew fuq struttura ta’ vettura jew fuq vettura kompluta minn kollox;
      6.1.1.2.   It-testijiet jistgħu jkunu limitati għall-ankraġġi li huma relatati ma’ sit wieħed biss jew ma’ grupp ta’ sits, sakemm:
      
                  (a)
               
               
                  l-ankraġġi kkonċernati jkollhom l-istess karatteristiċi strutturali bħall-ankraġġi li huma relatati mas-sits jew mal-gruppi ta’ sits l-oħra; u
               
            
                  (b)
               
               
                  fejn ankraġġi bħal dawn jitwaħħlu totalment jew parzjalment fuq is-sit jew fuq il-grupp ta’ sits, il-karatteristiċi strutturali tas-sit jew tal-grupp ta’ sits jkunu l-istess bħal dawk għas-sits jew għall-grupp ta’ sits l-oħra.
               
            6.1.1.3.   it-twieqi u l-bibien jistgħu jitwaħħlu jew le u jkunu magħluqa jew le;
      6.1.1.4.   jista’ jitwaħħal kwalunkwe tagħmir ipprovdut normalment u li huwa probabbli li jikkontribwixxi għar-riġidità ta’ l-istruttura tal-vettura.
      6.1.2.   Is-sits għandhom jitwaħħlu u jitqiegħdu fil-pożizzjoni għas-sewqan jew għall-użu magħżula mis-servizz tekniku responsabbli mit-twettiq tat-testijiet ta’ approvazzjoni sabiex jingħataw l-aktar kundizzjonijiet avversi rigward is-saħħa tas-sistema. Il-pożizzjoni tas-sits għandha tkun iddikjarata fir-rapport. Id-dahar tas-sit, jekk l-inklinazzjoni tiegħu tkun aġġustabbli, jista’ jissakkar kif ġie speċifikat mill-manifattur jew, fin-nuqqas ta’ kwalunkwe speċifikazzjoni bħal din, f’pożizzjoni li tikkorrispondi għal angolu effettiv tad-dahar tas-sit mill-aktar qrib possibbli għal 25° għall-vetturi tal-kategoriji M1 u N1 u għal 15° għall-vetturi tal-kategoriji l-oħra kollha.
      6.2.   L-irfid tal-vettura għat-testijiet ta’ l-ankraġġi taċ-ċinturin tas-sit u għat-testijiet ta’ l-ankraġġi ISOFIX
      6.2.1.   Il-metodu li jintuża biex il-vettura tintrifed matul it-test m’għandux ikun tali li jsaħħaħ l-ankraġġi taċ-ċinturin tas-sit jew l-ankraġġi ISOFIX u ż-żona ta’ ankraġġ tagħhom jew li jnaqqas id-deformazzjoni normali ta’ l-istruttura.
      6.2.2.   Apparat ta’ rfid għandu jitqies bħala sodisfaċenti jekk ma jipproduċi l-ebda effett fuq żona li testendi tul il-wisa’ kollha ta’ l-istruttura u jekk il-vettura jew l-istruttura tkun imblukkata jew iffissata fuq quddiem f’distanza ta’ mhux inqas minn 500 mm mill-ankraġġ li għandu jiġi ttestjat u tinżamm jew tkun iffissata fuq wara mhux inqas minn 300 mm minn dak l-ankraġġ.
      6.2.3.   Huwa rrakkomandat li l-istruttura għandha tistrieħ fuq appoġġi rranġati bejn wieħed u ieħor f’linja ma’ l-assi tar-roti jew, jekk dak ma jkunx possibbli, f’linja mal-punti ta’ twaħħil tas-suspenxin.
      6.2.4.   Jekk jintuża metodu ta’ rfid li mhux dak preskritt fil-paragrafi 6.2.1. sa 6.2.3. ta’ dan ir-Regolament, trid tingħata evidenza li huwa ekwivalenti.
      6.3.   Ir-rekwiżiti ġenerali tat-test għall-ankraġġi taċ-ċinturin tas-sit
      6.3.1.   L-ankraġġi kollha taċ-ċinturin ta’ l-istess grupp ta’ sits għandhom jiġu ttestjati fl-istess ħin. Madankollu, jekk ikun hemm riskju li tagħbija mhux simetrika tas-sits u/jew ta’ l-ankraġġi tista’ twassal għal ħsarat, jista’ jitwettaq test addizzjonali b’tagħbija mhux simetrika.
      6.3.2.   Il-forza tal-ġbid għandha tiġi applikata f’direzzjoni li tikkorrispondi għall-pożizzjoni bilqiegħda f’angolu ta’ 10° ± 5° ’il fuq mill-orizzontali fi pjan parallel għall-pjan medjan lonġitudinali tal-vettura.
      Għandha tiġi applikata tagħbija minn qabel ta’ 10 fil-mija b’tolleranza ta’ ± 30 fil-mija tat-tagħbija fil-mira; it-tagħbija għandha tiġi miżjuda għal 100 fil-mija tat-tagħbija rilevanti fil-mira.
      6.3.3.   L-applikazzjoni sħiħa tat-tagħbija għandha tintlaħaq kemm jista’ jkun malajr, u f’ħin massimu ta’ applikazzjoni ta’ tagħbija ta’ 60 sekonda.
      Madankollu, il-manifattur jista’ jitlob li l-applikazzjoni tat-tagħbija tintlaħaq f’4 sekondi.
      L-ankraġġi taċ-ċinturin iridu jifilħu t-tagħbija speċifikata għal mhux inqas minn 0.2 sekonda.
      6.3.4.   L-apparati ta’ ġbid li għandhom jintużaw fit-testijiet li ġew deskritti fil-paragrafu 6.4. ta’ aktar ’l isfel jintwerew fl-Anness 5. L-apparati murija fil-Figura 1 ta’ l-Anness 5 jitqiegħdu fuq il-kuxxin tas-sit umbagħad, meta jkun possibbli, jiġu mbuttati lura fid-dahar tas-sit filwaqt li ċ-ċinga taċ-ċinturin tiġi ssikkata madwaru. L-apparat muri fil-Figura 2 ta’ l-Anness 5 jitqiegħed fil-pożizzjoni tiegħu, biċ-ċinga taċ-ċinturin tkun imwaħħla fuq l-apparat u ssikkata. Waqt din l-operazzjoni m’għandha tiġi introdotta l-ebda tagħbija minn qabel fl-ankraġġi taċ-ċinturin tas-sikurezza lilhinn mill-minimu meħtieġ għall-ippożizzjonar korrett ta’ l-apparat tat-test.
      L-apparat ta’ ġbid ta’ jew 254 mm jew 406 mm li jintuża f’kull pożizzjoni bilqiegħda għandu jkun tali li l-wisa’ tiegħu jkun kemm jista’ jkun qrib tad-distanza bejn l-ankraġġi ta’ isfel.
      Il-pożizzjoni ta’ l-apparat ta’ ġbid għandu jevita kwalunkwe influwenza reċiproka matul it-test tal-ġbid li taffettwa b’mod avvers it-tagħbija u d-distribuzzjoni tat-tagħbiji.
      L-ankraġġi taċ-ċinturin għas-sits li għalhom jiġu pprovduti ankraġġi ta’ fuq taċ-ċinturin għandhom jiġu ttestjati fil-kundizzjonijiet li ġejjin:
      Is-sits ta’ quddiem fuq in-naħa ta’ barra:
      L-ankraġġi taċ-ċinturin għandhom jitressqu għat-test preskritt fil-paragrafu 6.4.1. fejn it-tagħbiji jiġu trażmessi lilhom permezz ta’ apparat li jirriproduċi l-ġeometrija ta’ ċinturin bi tliet ankraġġi mgħammar b’apparat li jiġbed lura li jkollu taljola jew gwida taċ-ċinga fl-ankraġġ ta’ fuq taċ-ċinturin. Barra minn hekk, jekk in-numru ta’ ankraġġi jkun akbar minn dak preskritt fil-paragrafu 5.3., dawn l-ankraġġi għandhom jiġu soġġetti għat-test li ġie speċifikat fil-paragrafu 6.4.5., fejn it-tagħbiji għandhom jiġu trażmessi lill-ankraġġi permezz ta’ apparat li jirriproduċi l-ġeometrija tat-tip ta’ ċinturin tas-sikurezza maħsub biex ikun marbut magħhom.
      6.3.5.1.1.   Fil-każ fejn l-apparat li jiġbed lura ma jkunx imwaħħal ma’ l-ankraġġ ta’ isfel taċ-ċinturin fuq in-naħa ta’ barra meħtieġ jew fil-każ fejn l-apparat li jiġbed lura jkun imwaħħal ma’ l-ankraġġ ta’ fuq taċ-ċinturin, l-ankraġġi ta’ isfel taċ-ċinturin ukoll għandhom jitressqu għat-test preskritt fil-paragrafu 6.4.3.
      6.3.5.1.2.   Jekk il-manifattur jitlob dan, fil-każ li ssemma hawn fuq, it-testijiet preskritti fil-paragrafi 6.4.1. u 6.4.3. jistgħu jitwettqu fuq żewġ strutturi differenti.
      6.3.5.2.   Is-sits ta’ wara fuq in-naħa ta’ barra u s-sits ċentrali kollha:
      L-ankraġġi taċ-ċinturin għandhom ikunu soġġetti għat-test preskritt fil-paragrafu 6.4.2. fejn it-tagħbiji jiġu trażmessi lilhom permezz ta’ apparat li jirriproduċi l-ġeometrija ta’ ċinturin tas-sikurezza bi tliet ankraġġi mingħajr apparat li jiġbed lura, u għat-test preskritt fil-paragrafu 6.4.3., fejn it-tagħbiji jiġu trażmessi liż-żewġ ankraġġi ta’ isfel taċ-ċinturin permezz ta’ apparat li jirriproduċi l-ġeometrija ta’ ċinturin ta’ fuq il-ħoġor. Jekk il-manifattur jitlob dan, iż-żewġ testijiet jistgħu jitwettqu fuq żewġ strutturi differenti.
      6.3.5.3.   Meta manifattur iforni l-vettura tiegħu b’ċinturini tas-sikurezza, l-ankraġġi korrispondenti taċ-ċinturin, fuq it-talba tal-manifattur, jistgħu jitressqu biss għal test fejn it-tagħbiji jiġu trażmessi lilhom permezz ta’ apparat li jirriproduċi l-ġeometrija tat-tip ta’ ċinturini li għandhom jitwaħħlu ma’ dawn l-ankraġġi.
      6.3.6.   Jekk għas-sits fuq in-naħa ta’ barra u għas-sits ċentrali ma jkun ipprovdut l-ebda ankraġġ ta’ fuq taċ-ċinturin, l-ankraġġi ta’ isfel taċ-ċinturin għandhom jitressqu għat-test preskritt fil-paragrafu 6.4.3., fejn it-tagħbiji jiġu trażmessi lil dawn l-ankraġġi permezz ta’ apparat li jirriproduċi l-ġeometrija ta’ ċinturin ta’ fuq il-ħoġor.
      6.3.7.   Jekk il-vettura hija ddisinjata biex taċċetta apparati oħra li ma jħallux li ċ-ċineg jitwaħħlu direttament ma’ l-ankraġġi taċ-ċinturin mingħajr dawwara li jintervjenu eċċ., jew li teħtieġ ankraġġi taċ-ċinturin supplimentari għal dawk li jissemmew fil-paragrafu 5.3., iċ-ċinturin tas-sikurezza jew arranġament ta’ wajers, ta’ dwawar, eċċ, li jirrappreżenta l-apparat taċ-ċinturin tas-sikurezza, għandu jitwaħħal b’apparat bħal dan ma’ l-ankraġġi taċ-ċinturin fil-vettura u l-ankraġġi taċ-ċinturin għandhom ikunu soġġetti għat-testijiet li ġew preskritti fil-paragrafu 6.4., kif inhu xieraq.
      6.3.8.   Jista’ jintuża metodu tat-test li mhux dak preskritt fil-paragrafu 6.3., imma trid tingħata evidenza li huwa ekwivalenti.
      6.4.   Ir-rekwiżiti partikolari tat-test għall-ankraġġi taċ-ċinturin tas-sit
      6.4.1.   It-test f’konfigurazzjoni ta’ ċinturin bi tliet ankraġġi li jinkorpora apparat li jiġbed lura li jkollu taljola jew gwida taċ-ċinga fl-ankraġġ ta’ fuq taċ-ċinturin
      6.4.1.1.   Taljola jew gwida speċjali għall-wajer jew ċinga addattata biex tkun trażmessa t-tagħbija mill-apparat ta’ trazzjoni, jew it-taljola jew il-gwida taċ-ċinga fornuta mill-manifattur għandha titwaħħal ma’ l-ankraġġ ta’ fuq taċ-ċinturin.
      6.4.1.2.   Għandha tiġi applikata tagħbija tat-test ta’ 1 350 daN ± 20 daN ma’ apparat ta’ ġbid (ara l-Figura 2 ta’ l-Anness 5) imwaħħal ma’ l-ankraġġi taċ-ċinturin ta’ l-istess ċinturin, permezz ta’ apparat li jirriproduċi l-ġeometrija taċ-ċinga ta’ fuq tat-torso ta’ ċinturin tas-sikurezza bħal dan. Fil-każ ta’ vetturi ta’ kategoriji għajr l-M1 u n-N1, it-tagħbija tat-test għandha tkun ta’ 675 ± 20 daN, ħlief għall-vetturi tal-kategoriji M3 u N3 fejn it-tagħbija tat-test għandha tkun ta’ 450 ± 20 daN.
      6.4.1.3.   Fl-istess ħin, għandha tiġi applikata forza ta’ trazzjoni ta’ 1 350 daN ± 20 daN fuq apparat ta’ ġbid (ara l-Figura 1 ta’ l-Anness 5) imwaħħal maż-żewġ ankraġġi ta’ isfel taċ-ċinturin. Fil-każ ta’vetturi ta’ kategoriji li mhumiex l-M1 u n-N1, it-tagħbija tat-test għandha tkun ta’ 675 ± 20 daN, ħlief għall-vetturi tal-kategoriji M3 u N3 fejn it-tagħbija tat-test għandha tkun ta’ 450 ± 20 daN.
      6.4.2.   It-test f’konfigurazzjoni ta’ ċinturin bi tliet ankraġġi mingħajr apparat li jiġbed lura jew b’apparat li jiġbed lura fl-ankraġġ ta’ fuq taċ-ċinturin
      6.4.2.1.   Għandha tiġi applikata tagħbija tat-test ta’ 1 350 daN ± 20 daN fuq apparat ta’ ġbid (ara l-Figura 2 ta’ l-Anness 5) imwaħħal ma’ l-ankraġġ ta’ fuq taċ-ċinturin u ma’ l-ankraġġ ta’ isfel oppost taċ-ċinturin ta’ l-istess ċinturin billi jintuża, jekk ikun fornut mill-manifattur, apparat li jiġbed lura imwaħħal fuq l-ankraġġ ta’ fuq taċ-ċinturin. Fil-każ ta’ vetturi ta’ kategoriji li mhumiex l-M1 u n-N1, it-tagħbija tat-test għandha tkun ta’ 675 ± 20 daN, ħlief għall-vetturi tal-kategoriji M3 u N3 fejn it-tagħbija tat-test għandha tkun ta’ 450 ± 20 daN.
      6.4.2.2.   Fl-istess ħin, għandha tiġi applikata forza ta’ ġbid ta’ 1 350 daN ± 20 daN fuq apparat ta’ ġbid (ara l-Figura 1 ta’ l-Anness 5) imwaħħal ma’ l-ankraġġi ta’ isfel taċ-ċinturin. Fil-każ ta’ vetturi ta’ kategoriji li mhumiex l-M1 u n-N1, it-tagħbija tat-test għandha tkun ta’ 675 ± 20 daN, ħlief li għall-vetturi tal-kategoriji M3 u N3 it-tagħbija tat-test għandha tkun ta’ 450 ± 20 daN.
      6.4.3.   It-test f’konfigurazzjoni ta’ ċinturin ta’ fuq il-ħoġor
      Għandha tiġi applikata tagħbija tat-test ta’ 2 225 daN ± 20 daN fuq apparat ta’ ġbid (ara l-Figura 1 ta’ l-Anness 5) imwaħħal maż-żewġ ankraġġi ta’ isfel taċ-ċinturin. Fil-każ ta’ vetturi ta’ kategoriji li mhumiex l-M1 u n-N1, it-tagħbija tat-test għandha tkun ta’ 1 110 ± 20 daN, ħlief għall-vetturi tal-kategoriji M3 u N3 fejn it-tagħbija tat-test għandha tkun ta’ 740 ± 20 daN.
      6.4.4.   It-test għall-ankraġġi taċ-ċinturin li jinsabu għal kollox fl-istruttura tas-sit jew mifruxa bejn l-istruttura tal-vettura u l-istruttura tas-sit
      6.4.4.1.   Għandu jitwettaq, kif inhu xieraq, it-test li ġie speċifikat fil-paragrafi 6.4.1., 6.4.2. u 6.4.3. ta’ aktar ’il fuq, fejn fl-istess ħin għal kull sit jew għal kull grupp ta’ sits tiġi applikata forza kif ġie ddikjarat aktar ’l isfel.
      6.4.4.2.   It-tagħbiji li ġew indikati fil-paragrafi 6.4.1., 6.4.2. u 6.4.3 ta’ aktar ’il fuq għandhom jiġu kkomplimentati minn forza daqs 20 darba l-massa tas-sit komplut. It-tagħbija ta’ l-inerzja għandha tiġi applikata fuq is-sit jew fuq il-partijiet rilevanti tas-sit li tikkorrispondi għall-effett fiżiku tal-massa tas-sit ikkonċernat għall-ankraġġi tas-sit. Id-determinazzjoni tat-tagħbija applikata jew tat-tagħbiji applikati addizzjonali u d-distribuzzjoni tat-tagħbiji għandhom isiru mill-manifattur u jkunu approvati mis-Servizz Tekniku.
      Fil-każ ta’ vetturi fil-kategoriji M2 u N2, din il-forza trid tkun daqs 10 darbiet il-massa tas-sit komplut; għall-kategoriji M3 u N3 għandha tkun daqs 6.6 darbiet il-massa tas-sit komplut.
      6.4.5.   It-test f’konfigurazzjoni ta’ ċinturin ta’ tip speċjali
      6.4.5.1.   Għandha tiġi applikata tagħbija tat-test ta’ 1 350 ± 20 daN fuq apparat ta’ ġbid (ara l-Figura 2 ta’ l-Anness 5) imwaħħal ma’ l-ankraġġi ta’ ċinturin ta’ ċinturin tas-sikurezza bħal dan permezz ta’apparat li jirriproduċi l-ġeometrija taċ-ċinga jew taċ-ċineg ta’ fuq tat-torso.
      6.4.5.2.   Fl-istess ħin, għandha tiġi applikata forza ta’ ġbid ta’ 1 350 ± 20 daN fuq apparat ta’ ġbid (ara l-Figura 2 ta’ l-Anness 5) imwaħħal maż-żewġ ankraġġi ta’ isfel taċ-ċinturin.
      6.4.5.3.   Fil-każ ta’ vetturi ta’ kategoriji li mhumiex l-M1 u n-N1, din it-tagħbija tat-test għandha tkun ta’ 675 ± 20 daN, ħlief għall-vetturi tal-kategoriji M3 u N3 fejn it-tagħbija tat-test għandha tkun ta’ 450 ± 20 daN.
      6.4.6.   It-test fil-każ tas-sits li jħarsu lura
      6.4.6.1.   Il-punti ta’ ankraġġi għandhom jiġu ttestjati skond il-forzi preskritti fil-paragrafi 6.4.1., 6.4.2. jew 6.4.3., kif inhu xieraq. F’kull każ, it-tagħbija tat-test għandha tikkorrispondi għat-tagħbija preskritta għall-vetturi tal-kategoriji M3 jew N3.
      6.4.6.2.   It-tagħbija tat-test għandha tkun diretta ’l quddiem b’relazzjoni għall-pożizzjoni bilqiegħda kkonċernata, li tikkorrispondi għall-proċedura preskritta fil-paragrafu 6.3.
      6.5.   Fil-każ ta’ grupp ta’ sits kif ġie deskritt fil-paragrafu 1. ta’ l-Anness 7, jista’ jitwettaq it-test dinamiku ta’ l-Anness 7, skond kif jagħżel il-manifattur tal-karozza, bħala alternattiva għat-test statiku preskritt fil-paragrafi 6.3. u 6.4.
      6.6.   Ir-rekwiżiti tat-test statiku.
      6.6.1.   Is-saħħa tas-sistemi ta’ ankraġġ ISOFIX għandhom jiġu ttestjati billi jiġu applikati l-forzi, kif ġie preskritt fil-paragrafu 6.6.4.3., fuq l-apparat għall-applikazzjoni ta’ forza statika (SFAD) biż-żjidiet ISOFIX ingaġġjati sew.
      F’każ ta’ ankraġġ ta’ l-irbit ta’ fuq ISOFIX għandu jitwettaq test addizzjonali kif ġie preskritt fil-paragrafu 6.6.4.4.
      Il-pożizzjonijiet ISOFIX kollha ta’ l-istess ringiela ta’ sits, li jistgħu jintużaw fl-istess ħin, għandhom jiġu ttestjati fl-istess ħin.
      6.6.2.   It-test jista’ jitwettaq jew fuq vettura kompluta minn kollox jew fuq partijiet biżżejjed tal-vettura sabiex ikunu rappreżentattivi tas-saħħa u tar-riġidità ta’ l-istruttura tal-vettura.
      It-twieqi u l-bibien jistgħu jkunu mwaħħla jew le u magħluqa jew le.
      Jista’ jitwaħħal kwalunkwe tagħmir normalment ipprovdut u li huwa probbabli li jikkontribwixxi għall-istruttura tal-vettura.
      It-test jista’ jkun ristrett għall-pożizzjoni ISOFIX li tkun relatata ma’ sit wieħed biss jew ma’ grupp ta’ sits wieħed biss sakemm:
      
                  (a)
               
               
                  Il-pożizzjoni ISOFIX ikkonċernata jkollha l-istess karatteristiċi strutturali bħal-pożizzjoni ISOFIX li tkun relatata mas-sits jew mal-gruppi ta’ sits l-oħra u,
               
            
                  (b)
               
               
                  Fejn pożizzjonijiet ISOFIX bħal dawn ikunu mgħammra totalment jew parzjalment fuq is-sit jew fuq il-grupp ta’ sits, il-karatteristiċi strutturali tas-sit jew tal-grupp ta’ sits ikunu l-istess bħal dawk għas-sits jew għall-gruppi ta’ sits l-oħra.
               
            6.6.3.   Jekk is-sits u t-trażżin għar-ras ikunu aġġustabbli, għandhom ikunu ttestjati fil-pożizzjoni li ġiet iddefinita mis-servizz tekniku fil-medda limitata preskritta mill-manifattur tal-karozza kif inhu pprovdut fl-Appendiċi 3 ta’ l-Anness 17 għar-Regolament Nru 16.
      6.6.4.   Il-forzi, id-direzzjonijiet u l-limiti ta’ eskursjoni.
      6.6.4.1.   Għandha tiġi applikata forza ta’ 135 N ± 15 N fuq iċ-ċentru tat-traversa ta’ isfel ta’ quddiem l-SFAD sabiex tkun aġġustata l-pożizzjoni quddiem-wara ta’ l-estensjoni lura ta’ l-SFAD sabiex titneħħa kwalunkwe parti laxka jew tensjoni bejn l-SFAD u l-appoġġ tiegħu.
      6.6.4.2.   Il-forzi għandhom jiġu applikati fuq l-apparat għall-applikazzjoni ta’ forza statika (SFAD) f’direzzjoni quddiem u oblikwa skond it-Tabella 1.
      Tabella 1
      Id-direzzjonijiet tal-forzi tat-test
      
                  ’Il quddiem
               
               
                  0° ± 5°
               
               
                  8 kN ± 0,25 kN
               
            
                  Oblikwa
               
               
                  75° ± 5° (fuq iż-żewġ naħat tal-linja dritta ’il quddiem, jew jekk hemm naħa ta’ l-agħar każ, jew jekk iż-żewġ naħat huma simetriċi, naħa waħda biss)
               
               
                  5 kN ± 0,25 kN
               
            Jekk il-manifattur jitlob dan, kull wieħed minn dawn it-testijiet jista’ jitwettaq fuq strutturi differenti.
      Il-forzi fid-direzzjoni ’l quddiem għandhom jiġu applikati b’angolu ta’ applikazzjoni tal-forza inizjali ta’ 10 ± 5° ’il fuq mil-linja orizzontali. Il-forzi oblikwi għandhom jiġu applikati orizzontalment 0° ± 5°. Għandha tiġi applikata forza ta’ qabel it-tagħbija ta’ 500 N ± 25 N fil-punt X preskritt tat-tagħbija li ġie indikat fil-Figura 2 ta’ l-Anness 9. L-applikazzjoni sħiħa tal-forza għandha tintlaħaq f’perjodu ta’ 2 s jew f’inqas. Il-forza għandha tinżamm għal perjodu minimu ta’ 0,2 s.
      Il-kejl kollu għandu jsir skond l-ISO 6487 b’CFC ta’ 60 Hz jew bi kwalunkwe metodu ekwivalenti.
      It-testijiet tas-sistema ta’ ankraġġi ISOFIX biss:
      6.6.4.3.1.   It-test tal-forza f’direzzjoni ’l quddiem:
      L-eskurzjoni orizzontali lonġitudinali (wara tagħbija li tqiegħdet qabel) tal-punt X tas-SFAD matul l-applikazzjoni tal-forza ta’ 8 kN ± 0,25 kN għandha tkun limitata għal 125 mm u deformazzjoni permanenti, inkluż ftuq jew ksur parzjali ta’ kwalunkwe ankraġġ baxx ISOFIX jew taż-żona tal-madwar m’għandiex tikkostitwixxi falliment jekk il-forza meħtieġa tkun sostnuta għall-ħin speċifikat.
      6.6.4.3.2.   It-test tal-forza f’direzzjoni oblikwa:
      L-eskursjoni fid-direzzjoni tal-forza (wara tagħbija li tqiegħdet minn qabel) tal-punt X tas-SFAD matul l-applikazzjoni tal-forza ta’ 5kN ± 0,25 kN għandha tkun limitata għal 125 mm u deformazzjoni permanenti inkluż ftuq jew ksur parzjali ta’ kwalunkwe ankraġġ baxx ISOFIX jew taż-żona tal-madwar m’għandiex tikkostitwixxi falliment jekk il-forza meħtieġa tkun sostnuta għall-ħin speċifikat.
      6.6.4.4.   It-test tas-sistemi ta’ ankraġġi ISOFIX u ta’ l-ankraġġ ta’ l-irbit ta’ fuq ISOFIX:
      Trid tiġi applikata tagħbija minn qabel tat-tensjoni ta’ 50 N ± 5 N bejn is-SFAD u l-ankraġġ ta’ l-irbit ta’ fuq. L-eskursjoni orizzontali (wara tagħbija li tiqegħdet minn qabel) tal-punt X matul l-applikazzjoni tal-forza ta’ 8 kN ± 0,25 kN għandha tkun limitata għal 125 mm u deformazzjoni permanenti, inkluż ftuq jew ksur parzjali ta’ kwalunkwe ankraġġ baxx ISOFIX u ta’ l-ankraġġ ta’ l-irbit ta’ fuq ISOFIX, jew taż-żona tal-madwar m’għandiex tikkostitwixxi falliment jekk il-forza meħtieġa tkun sostnuta għall-ħin speċifikat.
      Tabella 2
      Il-limiti ta’ l-eskursjonijiet
      
                  Id-direzzjoni tal-forza
               
               
                  L-eskursjoni massima tal-punt X tas-SFAD
               
            
                  ’Il quddiem
               
               
                  125 mm lonġitudinali
               
            
                  Oblikwa
               
               
                  125 mm fid-direzzjoni tal-forza
               
            6.6.5.   Forzi addizzjonali.
      6.6.5.1.   Il-forzi ta’ l-inerzja tas-sit.
      Għall-pożizzjoni ta’ installazzjoni fejn it-tagħbija tiġi trasferita fl-assemblaġġ tas-sit tal-vettura, u mhux direttament fl-istruttura tas-sit, għandu jitwettaq test sabiex ikun żgurat li s-saħħa ta’ l-ankraġġi tas-sit tal-vettura ma’ l-istruttura tal-vettura tkun biżżejjed. F’dan it-test, forza daqs 20 darba l-massa tal-partijiet rilevanti ta’ l-assemblaġġ tas-sit għandha tkun applikata orizzontalment u lonġitudinalment f’direzzjoni ’l quddiem lis-sit jew lill-parti rilevanti ta’ l-assemblaġġ tas-sit li tikkorrispondi għall-effett fiżiku tal-massa tas-sit ikkonċernat għall-ankraġġi tas-sit. Id-determinazzjoni tat-tagħbija applikata jew tat-tagħbiji applikati addizzjonali u d-distribuzzjoni tat-tagħbiji għandhom isiru mill-manifattur u jkunu approvati mis-Servizz Tekniku.
      Fuq it-talba tal-manifattur, it-tagħbija addizzjonali tista’ tiġi applikata fil-punt X tas-SFAD matul it-testijiet statitiċi li ġew deskritti aktar ’il fuq.
      Jekk l-ankraġġ ta’ l-irbit ta’ fuq jkun integrat mas-sit tal-vettura, dan it-test għandu jitwettaq biċ-ċinga ta’ l-irbit ta’ fuq ISOFIX.
      M’għandu jkun hemm l-ebda ksur u jridu jiġu ssodisfatti r-rekwiżiti ta’ eskursjoni mogħtija fit-tabella 2.
      
         Nota: Dan it-test m’għandux għalfejn jitwettaq f’każ li kwalunkwe ankraġġ tas-sistema taċ-ċinturin tas-sikurezza tal-vettura jkun integrat ma’ l-istruttura tas-sit tal-vettura, u s-sit tal-vettura jkun diġà ġie ttestjat u approvat bħala li jissodisfa t-testijiet tat-tagħbija ta’ l-ankraġġ meħtieġa minn dan ir-Regolament għal trażżin għal passiġġier adult.
      7.   L-ISPEZZJOIN MATUL U WARA T-TESTIJIET STATIĊI GĦALL-ANKRAĠĠI TAĊ-ĊINTURIN TAS-SIKUREZZA
      L-ankraġġi kollha għandhom ikunu kapaċi jifilħu t-test preskritt fil-paragrafi 6.3. u 6.4. Id-deformazzjoni permanenti, inkluż ftuq jew ksur parzjali ta’ kwalunkwe ankraġġ jew taż-żona tal-madwar, m’għandiex tikkostitwixxi falliment jekk il-forza meħtieġa tkun sostnuta għall-ħin speċifikat. Matul it-test, għandhom jiġu rrispettati l-ispazji minimi għall-ankraġġi effettivi ta’ isfel taċ-ċinturin li ġew speċifikati fil-paragrafu 5.4.2.5. u r-rekwiżiti tal-paragrafu 5.4.3.6. għall-ankraġġi effettivi ta’ fuq taċ-ċinturin.
      7.1.1.   Għall-vetturi tal-kategorija M1 ta’ massa totali permissibbli li ma taqbiżx it-2,5 tunnellati metriċi, jekk l-ankraġġ ta’ fuq taċ-ċinturin tas-sikurezza jkun imwaħħal ma’ l-istruttura tas-sit, matul it-test l-ankraġġ effettiv ta’ fuq taċ-ċinturin tas-sikurezza m’għandux jiġi spostat ’il quddiem ta’ pjan trażversali li jgħaddi mill-punti R u C tas-sit ikkonċernat (ara l-Figura 1 ta’ l-Anness 3 għal dan ir-Regolament).
      Għall-vetturi li mhumiex dawk li ssemmew aktar ’il fuq, matul it-test l-ankraġġ effettiv ta’ fuq taċ-ċinturin tas-sikurezza m’għandux jiġi spostat ’il quddiem ta’ pjan trażversali inklinat 10° f’direzzjoni ’l quddiem u li jgħaddi mill-punt R tas-sit.
      L-ispostament massimu tal-punt ta’ l-ankraġġ effettiv ta’ fuq għandu jitkejjel matul it-test.
      Jekk l-ispostament tal-punt ta’ l-ankraġġ effettiv ta’ fuq jaqbeż il-limitu li ssemma aktar ’il fuq, il-manifattur għandu juri, għas-sodisfazzjon tas-servizz tekniku, li m’hemm l-ebda periklu għall-okkupant. Pereżempju, il-proċedura tat-test tista’ titwettaq skond ir-Regolament Nru 94 jew jista’ jitwettaq test fuq slitta b’polz korrispondenti sabiex jintwera li hemm spazju biżżejjed għas-sopravivenza.
      7.2.   F’vetturi fejn jintużaw apparati bħal dawn, l-apparati ta’ spostament u li jsakkru li jippermettu li l-okkupanti tas-sits kollha jħallu l-vettura xorta jridu jkunu jistgħu jitħaddmu bl-id wara li tkun tneħħiet il-forza ta’ ġbid.
      7.3.   Wara l-ittestjar, kwalunkwe ħsara lill-ankraġġi u lill-istrutturi li jappoġġjaw it-tagħbija matul it-testijiet għandha tkun innotata.
      7.4.   B’deroga, l-ankraġġi ta’ fuq imwaħħla ma’ sit wieħed jew aktar tal-vetturi tal-kategorija M3 u dawk tal-kategorija M2 b’massa massima li taqbeż it-3,5 tunnellati metriċi, li jissodisfaw ir-rekwiżiti tar-Regolament Nru 80, m’hemmx għalfejn jikkonformaw mar-rekwiżiti tal-paragrafu 7.1. li jikkonċernaw il-konformità mal-paragrafu 5.4.3.6.
      8.   IL-MODIFIKI GĦAL U L-ESTENSJONI TA’ L-APPROVAZZJONI TAT-TIP TA’ VETTURA
      Kull modifika għat-tip ta’ vettura għandha tkun innotifikata lid-dipartiment amministrattiv li approva t-tip ta’ vettura. Id-dipartiment imbagħad jista’ jew:
      8.1.1.   iqis li l-modifiki li saru mhux probabbli li se jkollhom effettiv negattiv sew u li jkun xi jkun il-każ il-vettura xorta tikkonforma mar-rekwiżiti; jew
      8.1.2.   jeħtieġ rapport ieħor tat-test mis-servizz tekniku responsabbli mit-twettiq tat-testijiet.
      8.2.   Il-konferma jew ir-rifjut ta’ approvazzjoni, fejn jiġu speċifikati l-alterazzjonijiet, għandha tiġi kkomunikata permezz tal-proċedura li ġiet speċifikata fil-paragrafu 4.3. ta’ aktar ’il fuq lill-Partijiet għall-Ftehim li japplikaw dan ir-Regolament.
      8.3.   L-awtorità kompetenti li toħroġ l-estensjoni ta’ approvazzjoni għandha tassenja numru ta’ serje għal estensjoni bħal din u għandha tinforma b’dan lill-Partijiet l-oħra għall-Ftehim ta’ l-1958 li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
      9.   IL-KONFORMITÀ TAL-PRODUZZJONI
      Il-proċeduri tal-konformità tal-produzzjoni għandhom ikunu konformi ma’ dawk li ġew stabbiliti fl-Appendiċi 2 tal-Ftehim (E/ECE/324-E/ECE/TRANS/505/Rev.2), bir-rekwiżiti li ġejjin:
      9.1.   Kull vettura li jkollha fuqha marka ta’ approvazzjoni kif ġie preskritt skond dan ir-Regolament għandha tikkonforma mat-tip ta’ vettura approvat rigward id-dettalji li jaffettwaw il-karatteristiċi ta’ l-ankraġġi taċ-ċinturin tas-sikurezza u tas-sistema ta’ ankraġġi ISOFIX u ta’ l-ankraġġ ta’ l-irbit ta’ fuq ISOFIX.
      9.2.   Sabiex tkun ivverifikata l-konformità kif ġie preskritt fil-paragrafu 9.1. ta’ aktar ’il fuq, numru biżżejjed ta’ vetturi prodotti f’serje, li jkollhom fuqhom il-marka ta’ approvazzjoni meħtieġa minn dan ir-Regolament, għandhom ikunu soġġetti għal kontrolli każwali.
      9.3.   Bħala regola ġenerali, kif intqal aktar ’il fuq, il-kontrolli għandhom ikunu limitati għat-teħid tal-qisien. Madankollu, jekk ikun meħtieġ, il-vetturi għandhom ikunu soġġetti għal uħud mit-testijiet li ġew deskritti fil-paragrafu 6. ta’ aktar ’il fuq, li ntgħażlu mis-servizz tekniku li jwettaq it-testijiet ta’ approvazzjoni.
      10.   IL-PIENI GĦAN-NUQQAS TA’ KONFORMITÀ FIL-PRODUZZJONI
      10.1.   L-approvazzjoni mogħtija rigward tip ta’ vettura skond dan ir-Regolament tista’ tiġi rtirata jekk ma jkunx hemm konformità mar-rekwiżit stabbilit fil-paragrafu 9.1. ta’ aktar ’il fuq jew jekk l-ankraġġi taċ-ċinturin tas-sikurezza tagħha jew is-sistema ta’ ankraġġi ISOFIX u l-ankraġġ ta’ l-irbit ta’ fuq ISOFIX ma jirnexxielhomx jgħaddu mill-kontrolli preskritti fil-paragrafu 9. ta’ aktar ’il fuq.
      10.2.   Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, għandha minnufih tinnotifika b’dan lill-Partijiet Kontraenti l-oħra li japplikaw dan ir-Regolament, permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
      11.   L-ISTRUZZJONIJIET OPERATTIVI
      L-awtoritajiet nazzjonali jistgħu jeħtieġu li l-manifatturi tal-vetturi reġistrati minnhom jiddikjaraw b’mod ċar fl-istruzzjonijiet għat-tħaddim tal-vettura
      11.1.   fejn jinsabu l-ankraġġi; u
      11.2.   għal liema tipi ta’ ċinturini huma maħsuba l-ankraġġi (ara l-punt 5 ta’ l-Anness 1).
      12.   PRODUZZJONI MWAQQFA GĦAL KOLLOX
      Jekk id-detentur ta’ l-approvazzjoni jieqaf għalkollox milli jimmanifattura tip ta’ ankraġġi taġ-ċinturin tas-sikurezza jew tip ta’ sistema ta’ ankraġġi ISOFIX u ta’ ankraġġ ta’ l-irbit ta’ fuq ISOFIX li ġie approvat skond dan ir-Regolament, għandu jinforma b’dan lill-awtorità li tat l-approvazzjoni. Malli tirċievi l-komunikazzjoni rilevanti, dik l-awtorità għandha tinforma b’dan lill-Partijiet l-oħra għall-Ftehim ta’ l-1958, li japplikaw dan ir-Regolament permezz ta’ formola ta’ komunikazzjoni li tikkonforma mal-mudell fl-Anness 1 għal dan ir-Regolament.
      13.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TA’ APPROVAZZJONI, U TAD-DIPARTIMENTI AMMINISTRATTIVI
      Il-Partijiet għall-Ftehim ta’ l-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli mit-twettiq tat-testijiet ta’ approvazzjoni u tad-dipartimenti amministrattivi li jagħtu l-approvazzjoni u lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew estensjoni jew irtirar ta’ approvazzjoni, maħruġa f’pajjiżi oħra.
      14.   ID-DISPOŻIZZJONJIET TRANŻITORJI
      14.1.   Mid-data uffiċjali tad-dħul fis-seħħ tas-serje 06 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti l-approvazzjonijiet KEE skond dan ir-Regolament kif ġie emendat mis-sejre 06 ta’ emendi.
      14.2.   Minn sentejn wara d-dħul fis-seħħ tas-serje 06 ta’ emendi għal dan ir-Regolament, il-Partijiet Kontraenti li japplikaw dan ir-Regolament għandhom jagħtu approvazzjonijiet tat-tip KEE biss jekk ir-rekwiżiti ta’ dan ir-Regolament, kif emendat mis-serje 06 ta’ emendi, jiġu ssodisfatti.
      14.3.   Minn 7 snin wara d-dħul fis-seħħ tas-serje 06 ta’ emendi għal dan ir-Regolament, il-Partijiet Kontraenti li japplikaw dan ir-Regolament jistgħu jirrifjutaw li jirrikonoxxu l-approvazzjonijiet li ma ngħatawx skond is-serje 06 ta’ emendi għal dan ir-Regolament.
      14.4.   Għal vetturi li mhumiex affettwati mill-paragrafu 7.1.1. ta’ aktar ’il fuq, l-approvazzjonijiet mogħtija skond is-serje 04 ta’ emendi għal dan ir-Regolament għandhom jibqgħu validi.
      14.5.   Għal vetturi li mhumiex affettwati mis-Suppliment 4 għas-serje 05 ta’ emendi għal dan ir-Regolament, għandhom jibqgħu validi l-approvazzjonijiet eżistenti, jekk ingħataw skond is-serje 05 ta’ emendi, sas-Suppliment 3 għaliha.
      14.6.   Mid-data uffiċjali tas-dħul fis-seħħ tas-Suppliment 5 għas-serje 05 ta’ emendi, l-ebda Parti Kontraenti li tapplika dan ir-Regolament m’għandha tirrifjuta li tagħti approvazzjonijiet ECE skond dan ir-Regolament kif ġie modifikat mis-Suppliment 5 għas-serje 05 ta’ emendi.
      14.7.   Għal vetturi li mhumiex affettwati mis-Suppliment 5 għas-serje 05 ta’ emendi għal dan ir-Regolament għandhom jibqgħu validi l-approvazzjonijiet eżistenti, jekk ingħataw skond is-serje 05 ta’ emendi, sas-Suppliment 3 għaliha.
      14.8.   Sa mill-20 ta’ Frar 2005 għall-vetturi tal-kategorija M1, il-Partijiet Kontraenti li japplikaw dan ir-Regolament għandhom jagħtu approvazzjonijiet ECE biss jekk ir-rekwiżiti ta’ dan ir-Regolament, kif emendat mis-Suppliment 5 għas-serje 05 ta’ emendi, jiġu ssodisfatti.
      14.9.   Sa mill-20 ta’ Frar 2007 għall-vetturi tal-kategorija M1, il-Partijiet Kontraenti li japplikaw dan ir-Regolament jistgħu jirrifjutaw li jirrikonoxxu approvazzjonijiet li ma ngħatawx skond is-Suppliment 5 għas-serje 05 ta’ emendi għal dan ir-Regolament.
      14.10.   Sa mis-16 ta’ Lulju 2006 għall-vetturi tal-kategorija N, il-Partijiet Kontraenti li japplikaw dan ir-Regolament għandhom jagħtu approvazzjoni biss jekk it-tip ta’ vettura jissodisfa r-rekwiżiti ta’ dan ir-Regolament, kif emendat mis-Suppliment 5 għas-serje 05 ta’ emendi.
      14.11.   Sa mis-16 ta’ Lulju 2008 għall-vetturi tal-kategorija N, il-Partijiet Kontraenti li japplikaw dan ir-Regolament jistgħu jirrifjutaw li jirrikonoxxu approvazzjonijiet li ma ngħatawx skond is-Suppliment 5 għas-serje 05 ta’ emendi għal dan ir-Regolament.
      
         (1)  Kif iddefiniti fir-Riżoluzzjoni Konsolidata (R.E.3, l-Anness 7, id-dokument TRANS/WP29/78/Rev.1/Emend.2, kif emendat l-aħħar bl-Emenda 4).
      
         (2)  1 għall-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja u l-Montenegro, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 (battal), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (battal), 31 għall-Bosnija u Ħerzegovina, 32 għal-Latvja, 33 (battal), 34 għall-Bulgarija, 35 (battal), 36 għal-Litwanja, 37 għat-Turkija, 38 (battal), 39 għall-Azerbajġan, 40 għall-ex-Repubblika Jugoslava tal-Maċedonja, 41 (battal), 42 għall-Komunità Ewropea (L-approvazzjonijiet jingħataw mill-Istati Membri tagħha li jużaw is-simbolu KEE rispettiv tagħhom), 43 għall-Ġappun, 44 (battal), 45 għall-Awstralja, 46 għall-Ukrajna, 47 għall-Afrika ta’ Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja u 53 għat-Tajlandja. In-numri sussegwenti għandhom jiġu assenjati lil pajjiżi oħra fl-ordni kronoloġiku li fih jirratifikaw jew jaderixxu għall-Ftehim li Jikkonċerna l-Adozzjoni tal-Preskrizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku ta’ l-Approvazzjonijiet Mogħtija fuq il-Bażi ta’ dawn il-Preskrizzjonijiet, u n-numri assenjati b’dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (3)  Id-dokument TRANS/WP29/78/Rev.1/Emend.2, kif emendat l-aħħar bl-Emenda 4.
      
         ANNESS 1
         KOMUNIKAZZJONI
         
            
         Test ta 'immaġni
         
            [format massimu: A4 (210 × 297 mm)]
            maħruġa minn:
            Isem l-amministrazzjoni
            li tikkonċerna: (2)
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RIFJUTATA
            APPROVAZZJONI RTIRATA
            PRODUZZJONI MWAQQFA GĦALKOLLOX
            ta’ tip ta’ vettura rigward l-ankraġġi taċ-ċinturin tas-sikurezza u s-sistemi ta’ ankraġġi ISOFIX u l-ankraġġ ta’ l-irbit ta’ fuq ISOFIX, jekk ikun hemm, skond ir-Regolament Nru. 14.
            Nru. ta’ approvazzjoni
            Nru. ta’ estensjoni
            1. L-isem kummerċjali jew il-marka reġistrata tal-vettura bil-mutur:
            2. It-tip ta’ vettura:
            3. L-isem u l-indirizz tal-manifattur:
            4. Jekk ikun applikabbli, l-isem u l-indirizz tar-rappreżentant tal-manifattur:
            5. It-tismija tat-tip ta’ ċinturini u ta’ l-apparati li jiġbdu lura awtorizzati biex jitwaħħlu ma’ l-ankraġġi li bihom hija mgħammra l-vettura:
            Ankraġġ fuq (*)
            l-istruttura tal-vettura
            l-istruttura tas-sit
            Quddiem
            ankraġġi ta’ isfel
            fuq barra
            Sit fuq il-lemin
            fuq ġewwa
            ankraġġi ta’ fuq
            ankraġġi ta’ isfel
            lemin
            Sit tan-nofs
            xellug
            ankraġġi ta’ fuq
            ankraġġi ta’ isfel
            fuq barra
            Sit fuq ix-xellug
            fuq ġewwa
            ankraġġi ta’ fuq
            Wara
            ankraġġi ta’ isfel
            fuq barra
            Sit fuq il-lemin
            fuq ġewwa
            ankraġġi ta’ fuq
            ankraġġi ta’ isfel
            lemin
            Sit tan-nofs
            xellug
            ankraġġi ta’ fuq
            ankraġġi ta’ isfel
            fuq barra
            Sit fuq ix-xellug
            fuq ġewwa
            ankraġġi ta’ fuq
            (*) Daħħal fil-pożizzjoni effettiva l-ittra(i) li ġejja(ġejjin):
            “A” għal ċinturin bi tliet ankraġġi,
            “B” għal ċinturini fuq il-ħoġor,
            “S” għal ċinturini ta’ tip speċjali; f’dan il-każ it-tip għandu jiġi ddikjarat taħt “Rimarki”,
            “Ar”, “Br” jew “Sr” għal ċinturini b’apparati li jiġbdu lura,
            “Ae”, “Be” jew “Se” għal ċinturini b’apparat ta’ assorbiment ta’ l-enerġija,
            “Are”, “Bre” jew “Sre” għal ċinturini b’apparati li jiġbdu lura u b’apparati ta’ assorbiment ta’ l-enerġija b’mill-inqas ankraġġ wieħed.
            Rimarki:
         
         
            
         Test ta 'immaġni
         
            6. Deskrizzjoni tas-sits (3):
            7. Deskrizzjoni tas-sistemi ta’ aġġustament, ta’ spostament u li jsakkru jew tas-sit jew tal-partijiet tiegħu (3):
            8. Deskrizzjoni ta’ l-ankraġġ tas-sit (3):
            9. Deskrizzjoni ta’ tip partikolari ta’ ċinturin tas-sikurezza meħtieġ fil-każ ta’ ankraġġ li jinsab fl-istruttura tas-sit jew li jinkorpora apparat li jxerred l-enerġija:
            10. Vettura mressqa għall-approvazzjoni fi:
            11. Is-servizz tekniku responsabbli mit-twettiq tat-testijiet ta’ approvazzjoni:
            12. Id-data tar-rapport maħruġ minn dak is-servizz:
            13. In-numru tar-rapport maħruġ minn dak is-servizz:
            14. Approvazzjoni mogħtija/estiża/rifjutata/irtirata (2)
            15. Il-pożizzjoni tal-marka ta’ approvazzjoni fuq il-vettura:
            16. Post:
            17. Data:
            18. Firma:
            19. Id-dokumenti li ġejjin, iffajljati mas-servizz amministrattiv li ta l-approvazzjoni u disponibbli meta jintalbu huma annessi ma’ din il-komunikazzjoni:
            — tpinġijiet, dijagrammi u pjanijiet ta’ l-ankraġġi taċ-ċinturin, tas-sistemi ta’ ankraġġi ISOFIX, ta’ l-ankraġġi ta’ l-irbit ta’ fuq, jekk ikun hemm, u ta’ l-istruttura tas-sit;
            — ritratti ta’ l-ankraġġi taċ-ċinturin, tas-sistemi ta’ ankraġġi ISOFIX, ta’ l-irbit ta’ fuq, jekk ikun hemm, u ta’ l-istruttura tal-vettura;
            — tpinġijiet, dijagrammi u pjanijiet tas-sits, ta’ l-ankraġġ tagħhom fuq il-vettura, tas-sistemi ta’ aġġustament u ta’ spostament tas-sits u tal-partijiet tagħhom, u ta’ l-apparati li jsakkru tagħhom (3);
            — ritratti tas-sits, ta’ l-ankraġġ tagħhom, tas-sistemi ta’ aġġustament u ta’ spostament tas-sits u tal-partijiet tagħhom, u ta’ l-apparati li jsakkru tagħhom (3).
            (1) In-numru li jiddistingwi l-pajjiż li ta/estenda/irrifjuta/irtira l-approvazzjoni (ara d-dispożizzjonijiet ta’ approvazzjoni fir-Regolament).
            (2) Aqta’ barra dak li ma japplikax.
            (3) Biss jekk l-ankraġġ huwa mwaħħal fuq is-sit jew jekk is-sit jappoġġja ċ-ċinga taċ-ċinturin.
         
      
      
         ANNESS 2
         L-ARRANĠAMENTI TAL-MARKA TA’ APPROVAZZJONI
         MUDELL A
         (ara l-paragrafu 4.4. ta’ dan ir-Regolament)
         Il-marka ta’ approvazzjoni ta’ hawn fuq imwaħħla ma’ vettura turi li t-tip ta’ vettura kkonċernat, rigward l-ankraġġi taċ-ċinturin tas-sikurezza, kien approvat fl-Olanda (E4), skond ir-Regolament Nru 14, bin-numru 062439. L-ewwel żewġ ċifri tan-numru ta’ approvazzjoni jindikaw li r-Regolament Nru 14 kien diġà jinkludi s-serje 06 ta’ emendi meta ngħatat l-approvazzjoni.
         MUDELL B
         (ara l-paragrafu 4.5. ta’ dan ir-Regolament)
         Il-marka ta’ approvazzjoni ta’ hawn fuq imwaħħla ma’ vettura turi li t-tip ta’ vettura konċernat kien approvat fl-Olanda (E4) skond ir-Regolament Nri 14 u 24 (*). (Fil-każ tar-Regolament ta’ l-aħħar, il-ko-effiċjent ta’ assorbiment li ġie korrett huwa 1,30 m–1.) In-numri ta’ approvazzjoni jindikaw li fid-dati meta ngħataw dawn l-approvazzjonijiet, ir-Regolament Nru 14 kien jinkludi s-serje 06 ta’ emendi u r-Regolament Nru 24 kien fis-sejre 03 ta’ emendi għalih.
         
            (*)  It-tieni numru qed jingħata sempliċement bħala eżempju.
      
      
         ANNESS 3
         IL-POST FEJN JINSABU L-ANKRAĠĠI EFFETTIVI TAĊ-ĊINTURIN
         Figura 1
         Iż-żoni fejn jinsabu l-ankraġġi effettivi taċ-ċinturin
         (It-tpinġija turi eżempju wieħed, fejn l-ankraġġ ta’ fuq huwa mwaħħal mal-panil tal-ġenb tal-qafas tal-vettura)
         Figura 2
         L-ankraġġi effettivi ta’ fuq li jikkonformaw mal-paragrafu 5.4.3.7.3. tar-Regolament
         
      
         ANNESS 4
         IL-PROĊEDURA BIEX IKUN IDDETERMINAT IL-PUNT “H” U L-ANGOLU EFFETTIV TAT-TORSO GĦALL-POŻIZZJONIJIET BILQGIEGĦDA FIL-VETTURI BIL-MUTUR
         1.   L-ISKOP
         Il-proċedura li ġiet deskritta f’dan l-anness tintuża sabiex ikun stabbilit fejn jinsab il-punt “H” u l-angolu effettiv tat-torso għal pożizzjoni bilqiegħda waħda jew għal diversi pożizzjonijiet bilqiegħda f’vettura bil-mutur u sabiex tkun ivverifikata r-relazzjoni tad-data mkejla ma’ l-ispeċifikazzjonijiet tad-disinn mogħtija mill-manifattur tal-vettura (1).
         2.   ID-DEFINIZZJONIJIET
         Għall-finijiet ta’ dan l-anness:
         “Data ta’ referenza” tfisser karatteristika waħda jew iktar mill-karatteristiċi li ġejjin marbuta ma’ pożizzjoni bilqiegħda:
         2.1.1.   il-punt “H” u l-punt “R” u r-relazzjoni tagħhom,
         2.1.2.   l-angolu effettiv tat-torso u l-angolu tad-disinn tat-torso u r-relazzjoni tagħhom.
         2.2.   “Magna tridimensjonali tal-punt ‘H’” (magna 3-D H) tfisser l-apparat li ntuża għad-determinazzjoni tal-punti “H” u ta’ l-angoli effettivi tat-torso. Dan l-apparat huwa deskritt fl-Appendiċi 1 ta’ dan l-anness;
         2.3.   “Il-punt ‘H’” tfisser iċ-ċentru tal-pern tat-torso u tal-koxxa tal-magna 3-D H installata fis-sit tal-vettura skond il-paragrafu 4 ta’ aktar ’l isfel. Il-punt “H” jinsab fiċ-ċentru tal-linja ċentrali ta’ l-apparat li tinsab bejn il-buttuni tal-viżta tal-punt “H” fuq kull naħa tal-magna 3-D H. Il-punt “H” jikkorrispondi teoretikament għall-punt “R” (għat-tolleranzi ara l-paragrafu 3.2.2. ta’ aktar ’l isfel). Ladarba jkun iddeterminat skond il-proċedura deskritta fil-paragrafu 4, il-punt “H” jitqies bħala fiss f’relazzjoni għall-istruttura tal-kuxxin tas-sit u li jiċċaqlaq magħha meta s-sit ikun aġġustat;
         2.4.   “Il-punt ‘R’” jew “il-punt ta’ referenza bilqiegħda” ifisser punt ta’ disinn li ġie ddefinit mill-manifattur tal-vettura għal kull pożizzjoni bilqiegħda u stabbilit fir-rigward tas-sistema tridimensjonali ta’ referenza;
         2.5.   “Il-linja tat-torso” tfisser il-linja ċentrali tas-sonda tal-magna 3-D H bis-sonda tkun fil-pożizzjoni għalkollox lura;
         2.6.   “Angolu effettiv tat-torso” tfisser l-angolu mkejjel bejn linja vertikali minn ġol-punt “H” u l-linja tat-torso billi jintuża l-angolu tad-dahar tal-kwadrant fuq il-magna 3-D H. L-angolu effettiv tat-torso jikkorrispondi teoretikament għal-angolu tad-disinn tat-torso (għat-tolleranzi ara l-paragrafu 3.2.2 ta’ aktar ’l isfel);
         2.7.   “L-angolu tad-disinn tat-torso” tfisser il-qies ta’ angolu bejn linja vertikali minn ġol-punt “R” u l-linja tat-torso f’pożizzjoni li tikkorrispondi għall-pożizzjoni tad-disinn tad-dahar tas-sit li ġiet stabbilita mill-manifattur tal-vettura;
         2.8.   “Il-pjan ċentrali ta’ l-okkupant” (C/LO) tfisser il-pjan medjan tal-magna 3-D H ippożizzjonat f’kull waħda mill-pożizzjonijiet maħsuba bilqiegħda; hija rappreżentata bil-koordinat tal-punt “H” fuq l-assi “Y”. Għal sits individwali, il-pjan ċentrali tas-sit jikkoinċidi mal-pjan ċentrali ta’ l-okkupant. Għal sits oħra, il-pjan ċentrali ta’ l-okkupant jkun speċifikat mill-manifattur;
         2.9.   “Is-sistema tridimensjonali ta’ referenza” tfisser sistema skond kif ġiet deskritta fl-Appendiċi 2 ta’ dan l-anness;
         2.10.   “Il-marki ta’ riferiment” huma punti fiżiċi (toqob, superfiċji, marki jew marki li juru qtugħ) fil-qafas tal-vettura skond kif iddefinit mill-manifattur;
         2.11.   “Il-pożizzjoni ta’ kejl tal-vettura” tfisser il-pożizzjoni tal-vettura skond kif iddefinita mill-koordinati tal-marki ta’ riferiment fis-sistema tridimensjonali ta’ referenza.
         3.   IR-REKWIŻITI
         3.1.   Il-preżentazzjoni tad-data
         
         Għal kull pożizzjoni bilqiegħda fejn tkun meħtieġa data ta’ referenza sabiex tintwera konformità mad-dispożizzjonijiet tar-Regolament preżenti, għandha tkun ippreżentata id-data li ġejja kollha jew għażla xierqa minnha fil-forma indikata fl-Appendiċi 3 għal dan l-Anness:
         3.1.1.   il-koordinati tal-punt “R” relattivament għas-sistema tridimensjonali ta’ referenza;
         3.1.2.   l-angolu tad-disinn tat-torso;
         3.1.3.   l-indikazzjonijiet kollha meħtieġa sabiex ikun aġġustat is-sit (jekk ikun aġġustabbli) għall-pożizzjoni tal-kejl li ġiet stabbilita fil-paragrafu 4.3 ta’ aktar ’l isfel.
         3.2.   Ir-relazzjoni bejn id-data mkejla u l-ispeċifikazzjonijiet tad-disinn
         3.2.1.   Il-koordinati tal-punt “H” u l-valur ta’ l-angolu effettiv tat-torso miksuba permezz tal-proċedura stabbilita fil-paragrafu 4 ta’ aktar ’l isfel għandhom jitqabblu, rispettivament, mal-koordinati tal-punt “R” u mal-valur ta’ l-angolu tad-disinn tat-torso li ġew indikati mill-manifattur tal-vettura.
         3.2.2.   Il-pożizzjonijiet relattivi tal-punt “R” u tal-punt “H” u r-relazzjoni bejn l-angolu tad-disinn tat-torso u l-angolu effettiv tat-torso għandhom jitqiesu sodisfaċenti għall-pożizzjoni bilqiegħda konċernata jekk il-punt “H”, kif ġie definit skond il-koordinati tiegħu, ikun fi kwadru b’ġenb għoli 50 mm bi ġnub orizzontali u vertikali li d-dijagonali tiegħu jaqtgħu lil xulxin fil-punt “R”, u jekk l-angolu effettiv tat-torso jkun f’5° mill-angolu tad-disinn tat-torso.
         3.2.3.   Jekk dawn il-kondizzjonijiet ikunu ssodisfatti, il-punt “R” u l-angolu tad-disinn tat-torso, għandhom jintużaw biex juru konformità mad-dispożizzjonijiet ta’ dan ir-Regolament.
         3.2.4.   Jekk il-punt “H” jew l-angolu effettiv tat-torso ma jissodisfax ir-rekwiżiti tal-paragrafu 3.2.2 ta’ aktar ’il fuq, il-punt “H” u l-angolu effettiv tat-torso għandhom jiġu ddeterminati darbtejn oħra (tliet darbiet b’kollox). Jekk ir-riżultati ta’ tnejn minn dawn it-tliet operazzjonijiet jissodisfaw ir-rekwiżiti, għandhom japplikaw il-kundizzjonijiet tal-paragrafu 3.2.3 ta’ aktar ’il fuq.
         3.2.5.   Jekk ir-riżultat ta’ mill-inqas tnejn mit-tliet operazzjonijiet li ġew deskritti fil-paragrafu 3.2.4 ta’ hawn fuq ma jissodisfawx ir-rekwiżiti tal-paragrafu 3.2.2 ta’ aktar ’il fuq, jew jekk il-verifika ma tkunx tista’ ssir minħabba li l-manifattur tal-vettura jkun naqas milli jipprovdi l-informazzjoni rigward il-pożizzjoni tal-punt “R” jew dik rigward l-angolu tad-disinn tat-torso, għandu jintuża ċ-ċentru tat-tliet punti mkejla jew il-medja tat-tliet angoli mkejla u dan għandu jitqies bħala applikabbli fil-każi kollha fejn f’dan ir-Regolament jissemma l-punt “R” jew l-angolu tad-disinn tat-torso.
         4.   IL-PROĊEDURA GĦAD-DETERMINAZZJONI TAL-PUNT “H” U TA’ L-ANGOLU EFFETTIV TAT-TORSO
         4.1.   Il-vettura għandha tkun ikkundizzjonata minn qabel għad-diskrezzjoni tal-manifattur, f’temperatura ta’ 20 ±10o C sabiex ikun żgurat li l-materjal tas-sit jilħaq it-temperatura tal-kamra. Jekk is-sit li jkun se jiġi kkontrollat qatt ma jkun poġġa xiħadd fuqu, persuna jew apparat ta’ bejn is-70 u t-80 kg għandu jpoġġi fuqu għal darbtejn għal minuta sabiex jintlewew il-kuxin u d-dahar. Fuq it-talba tal-manifattur, l-assemblaġġi kollha tas-sit għandhom jibqgħu mhux mgħobbija għal perjodu minimu ta’ 30 minuta qabel l-installazzjoni tal-magna 3-D H.
         4.2.   Il-vettura għandha tkun fil-pożizzjoni ta’ kejl li ġiet iddefinita fil-paragrafu 2.11 ta’ aktar ’il fuq.
         4.3.   Is-sit, jekk ikun aġġustabbli, l-ewwel għandu jkun aġġustat għall-pożizzjoni normali tas-sewqan jew ta’ l-irkib l-iktar lura, kif ġie indikat mill-manifattur tal-vettura, waqt li jitqies biss l-aġġustament lonġitudinali tas-sit, fejn tiġi eskluża r-rata ta’ moviment tas-sit li ntuża għal finijiet oħra li ma jkunux ta’ pożizzjonijiet normali ta’ sewqan jew ta’ rkib. Meta jkunu jeżistu modi oħra ta’ aġġustament tas-sit (vertikali, angolari, tad-dahar tas-sit, eċċ) dawn se jkunu aġġustati għall-pożizzjoni li ġiet speċifikata mill-manifattur tal-vettura. Għal sits bis-sospensjoni, il-pożizzjoni vertikali għandha tkun iffissata b’mod riġidu b’mod li tikkorrispondi għal pożizzjoni normali ta’ sewqan kif ġie speċifikat mill-manifattur.
         4.4.   Iż-żona tal-pożizzjoni bilqiegħda li tkun f’kuntatt mal-magna 3-D H għandha tkun miksija bi drapp tal-qoton tal-musulina, ta’ daqs biżżejjed u b’tessut addattat, deskritt bħala drapp tat-tajjar sempliċi li jkollu 18.9 ħajt għal kull ċm2 u li jkun jiżen 0,228 kg/m2 jew li jkun drapp innitjat jew mhux minsuġ b’karatteristiċi ekwivalenti. Jekk it-test isir fuq sit barra mill-vettura, l-art li fuqha jitqiegħed is-sit għandu jkollha l-istess karatteristiċi essenzjali (2) bħall-qiegħ tal-vettura li fiha jkun hemm il-ħsieb li jintuża s-sit.
         4.5.   Qiegħed is-sit u l-assemblaġġ ta’ dahar il-magna 3-D H b’tali mod li l-pjan ċentrali ta’ l-okkupant (C/LO) jaħbat mal-pjan ċentrali tal-magna 3-D H. Fuq it-talba tal-manifattur, il-magna 3-D H tista’ tiġi mċaqilqa ’il ġewwa rigward is-C/LO jekk il-magna 3-D H tkun tinsab tant ’il barra li t-tarf tas-sit mhux se jippermetti l-illivellar tal-magna 3-D H.
         4.6.   Waħħal l-assemblaġġi tas-sieq u tan-naħa ta’ isfel tar-riġel ma’ l-assemblaġġ tal-pjanċa tas-sit, jew individwalment jew billi tuża l-assemblaġġ tat-T-bar u tan-naħa ta’ isfel tar-riġel. Il-linja li tgħaddi mill-buttuni tal-viżta tal-punt “H” għandha tkun parallela għall-art u perpendikulari għall-pjan ċentrali lonġitudinali tas-sit.
         Aġġusta l-pożizzjonijiet tas-sieq u tar-riġel tal-magna 3-D H kif ġej:
         Pożizzjoni bilqiegħda maħsuba: is-sewwieq u passiġġier ta’ quddiem fuq in-naħa ta’ barra
         4.7.1.1.   Kemm l-assemblaġġ tas-sieq kif ukoll dak tar-riġel għandhom ikunu mċaqilqa ’l quddiem b’tali mod li s-saqajn jieħdu pożizzjonijiet naturali ma’ l-art, bejn il-pedali operattivi, jekk ikun meħtieġ. Fejn ikun possibbli s-sieq xellugija għandha tkun bejn wieħed u ieħor l-istess distanza fuq ix-xellug tal-pjan ċentrali tal-magna 3-D H bħalma s-sieq leminija tkun fuq il-lemin. L-invell li jivverifika l-orjentazzjoni trażversali tal-magna 3-D H jinġieb fil-pożizzjoni orizzontali permezz ta’ aġġustament mill-ġdid tal-pjanċa tas-sit jekk ikun meħtieġ, jew billi l-assemblaġġi tas-sieq u tar-riġel jiġu aġġustati lura. Il-linja li tgħaddi mill-buttuni tal-viżta tal-punt “H” għandha tinżamm perpendikulari għall-pjan ċentrali lonġitudinali tas-sit.
         4.7.1.2.   Jekk ir-riġel xellugi ma jkunx jista’ jinżamm parallel għar-riġel lemini u s-sieq xellugija ma tkunx tista’ tiġi appoġġjata mill-istruttura, ċaqlaq is-sieq xellugija sakemm tkun appoġġjata. L-allinjament tal-buttuni tal-viżta għandu jinżamm.
         4.7.2.   Pożizzjoni bilqiegħda maħsuba: ta’ wara fuq in-naħa ta’ barra
         Għas-sits ta’ wara jew għas-sits awżiljarji, is-saqajn jinsabu kif ġie speċifikat mill-manifattur. Jekk is-saqajn imbagħad iserrħu fuq partijiet mill-qiegħ, li jkunu f’livelli differenti, l-ewwel sieq li tiġi f’kuntatt mas-sit ta’ quddiem għandha sservi bħala referenza u s-sieq l-oħra għandha tkun irranġata b’tali mod li l-invell li jipprovdi l-orjentazzjoni trażversali tas-sit ta’ l-apparat jindika l-orizzontali.
         4.7.3.   Pożizzjonijiet bilqiegħda maħsuba oħra:
         Għandha tkun segwita l-proċedura ġenerali li kienet indikata fil-paragrafu 4.7.1 ta’ aktar ’il fuq, għajr li s-saqajn għandhom jitqiegħdu skond kif ġie speċifikat mill-manifattur tal-vettura.
         4.8.   Applika l-piżijiet tan-naħa ta’ isfel tar-riġel u tal-koxxa u llivella l-magna 3-D H.
         Mejjel il-pjanċa ta’ wara ’il quddiem mal-waqfa ta’ quddiem u iġbed il-magna 3-D H ’il bogħod mid-dahar tas-sit billi tuża t-T-bar. Ippożizzjona mill-ġdid il-magna 3-D H fuq is-sit permezz ta’ wieħed mill-metodi li ġejjin:
         4.9.1.   Jekk il-magna 3-D H jkollha t-tendenza li tiżżerżaq lura, uża l-proċedura li ġejja. Ħalli l-magna 3-D H tiżżerżaq lura sakemm ma jkunx hemm aktar meħtieġ piż orizzontali ’l quddiem ta’ trażżin fuq it-T-bar, jiġifieri sakemm il-pjanċa tas-sit tiġi f’kuntatt mad-dahar tas-sit. Jekk kemm bżonn, ippożizzjona mill-ġdid in-naħa ta’ isfel tar-riġel.
         4.9.2.   Jekk il-magna 3-D H ma jkollhiex it-tendenza li tiżżerżaq lura, uża l-proċedura li ġejja. Żerżaq il-magna 3-D H lura billi tapplika piż orizzontali lura fuq it-T-bar sakemm il-pjanċa tas-sit tiġi f’kuntatt mad-dahar tas-sit. (ara figura 2 ta’ l-Appendiċi 1 ta’ dan l-anness).
         4.10.   Applika piż ta’ 100 ± 10 N fuq l-assemblaġġ tad-dahar u tal-pjanċa tal-magna 3-D H fl-intersezzjoni tal-kwadrant ta’ l-angolu tal-ġenbejn u tal-kisi tat-T-bar. Id-direzzjoni ta’ l-applikazzjoni tal-piż għandha tinżamm tul linja li tgħaddi qrib l-intersezzjoni ta’ hawn fuq sa punt li jkun eżattament fuq il-kisi ta’ l-iżbarra tal-koxxa (ara l-Figura 2 ta’ l-Appendiċi 1 ta’ dan l-anness). Imbagħad b’attenzjoni qiegħed mill-ġdid il-pjanċa ta’ wara fuq id-dahar tas-sit. Matul il-bqija tal-proċedura oqgħod attent ħalli l-magna 3-D H ma tiżżerżaqx ’il quddiem.
         4.11.   Installa l-piżijiet tan-natka leminija u dik xellugija u mbagħad, b’mod alternattiv, it-tmien piżijiet tat-torso. Żomm il-livell tal-magna 3-D H.
         4.12.   Mejjel il-pjanċa ta’ wara ’il quddiem biex tnaqqas it-tensjoni minn fuq id-dahar tas-sit. Bandal il-magna 3-D H minn naħa għall-oħra f’ark ta’ 10° (5° fuq kull naħa tal-pjan ċentrali vertikali) għal tliet ċikli sħaħ biex tnaqqas kwalunkwe frizzjoni li tkun inġemgħet bejn il-magna 3-D H u s-sit.
         Waqt l-azzjoni tat-tbandil, it-T-bar tal-magna 3-D H jista’ jkollha t-tendenza li tiddevja mill-allinjament orizzontali u vertikali speċifikat. It-T-bar għalhekk għandha tkun imrażżna billi tiġi applikata tagħbija laterali addattata waqt il-movimenti tat-tbandil. Wieħed għandu joqgħod attent waqt li tinżamm it-T-bar u waqt li tkun qed tiġi mbandla l-magna 3-D H sabiex ikun żgurat li l-ebda tagħbija esterna ma tiġi applikata b’mod involontarju f’direzzjoni vertikali jew ’il quddiem u lura.
         Is-saqajn tal-magna 3-D H m’għandhomx ikunu mrażżna jew miżmuma waqt dan il-pass. Jekk is-saqajn jibdlu l-pożizzjoni, għandhom temporanjament jitħallew f’dik il-pożizzjoni.
         B’attenzjoni qiegħed lura l-pjanċa ta’ wara fuq id-dahar tas-sit u kkontrolla li ż-żewġ invelli jkunu fil-pożizzjoni żero. Jekk ikun sar kwalunkwe ċaqliq tas-saqajn waqt l-operazzjoni tat-tbandil tal-magna 3-D H, dawn għandhom ikunu pożizzjonati mill-ġdid kif ġej:
         B’mod alternattiv, għolli kull sieq mill-qiegħ tal-vettura bl-ammont minimu meħtieġ sakemm ma jkunx hemm iktar moviment tas-saqajn. Waqt li tkun qed tgħolli, is-saqajn għandhom ikunu ħielsa li jduru; u m’għandha tiġi applikata l-ebda tagħbija ’l quddiem jew fil-ġenb. Meta kull sieq titqiegħed lura fil-pożizzjoni ta’ isfel, l-għarqub għandu jkun f’kuntatt ma’ l-istruttura maħsuba għal dan.
         Ikkontrolla li l-invell laterali jkun fil-pożizzjoni żero; jekk ikun meħtieġ, applika tagħbija laterali fil-quċċata tal-pjanċa ta’ wara li tkun biżżejjed biex il-pjanċa tas-sit tal-magna 3-D H fuq is-sit tiġi llivellata.
         4.13.   Waqt li żżomm it-T-bar biex tevita li l-magna 3-D H tiżżerżaq ’il quddiem fuq il-kuxxin tas-sit, ipproċedi kif ġej:
         
                     (a)
                  
                  
                     qiegħed lura l-pjanċa ta’ wara fuq id-dahar tas-sit;
                  
               
                     (b)
                  
                  
                     b’mod alternattiv applika u erħi tagħbija orizzontali lura, li ma taqbiżx il-25 N, lejn l-iżbarra ta’ l-angolu ta’ wara f’għoli li bejn wieħed u ieħor ikun fiċ-ċentru tal-piżijiet tat-torso sakemm il-kwadrant ta’ l-angolu tal-ġenbejn jindika li ntlaħqet pożizzjoni stabbli wara r-rilaxx tat-tagħbija. Oqgħod attent sabiex tkun żgur li fuq il-magna 3-D H ma ġiet applikata l-ebda tagħbija esterna ’l isfel jew lejn il-ġenb. Jekk ikun hemm il-ħtieġa ta’ aġġustament għal livell ieħor tal-magna 3-D H, dawwar il-pjanċa ta’ wara ’l quddiem, illivella mill-ġdid, u rrepeti l-proċedura mill-paragrafu 4.12.
                  
               Kejjel dawn li ġejjin kollha:
         4.14.1.   Il-koordinati tal-punt “H” jitkejlu fir-rigward tas-sistema tridimensjonali ta’ referenza.
         4.14.2.   L-angolu effettiv tat-torso jinkiseb mill-kwadrant ta’ l-angolu tad-dahar tal-magna 3-D H meta s-sonda tkun f’pożizzjoni għalkollox lura.
         4.15.   Jekk tkun mixtieqa ripetizzjoni ta’ l-installazzjoni tal-magna 3-D H, l-assemblaġġ tas-sit għandu jitħalla mhux mgħobbi għal perjodu minimu ta’ 30 minuta qabel ir-ripetizzjoni. Il-magna 3-D H m’għandhiex titħalla mgħobbija fuq l-assemblaġġ tas-sit iktar mill-ħin meħtieġ biex jitwettaq it-test.
         Jekk is-sits fl-istess ringiela jistgħu jitqiesu bħala simili (sit f’forma ta’ bank, sits identiċi, eċċ) għandu jkun iddeterminat biss punt “H” wieħed u “angolu effettiv tat-torso” wieħed għal kull ringiela ta’ sits, bil-magna 3-D H deskritta fl-Appendiċi 1 ta’ dan l-anness titqiegħed f’post meqjus bħala rappreżentattiv għar-ringiela. Dan il-post għandu jkun:
         4.16.1.   fil-każ tar-ringiela ta’ quddiem, is-sit tas-sewwieq;
         4.16.2.   fil-każ tar-ringiela jew tar-ringieli ta’ wara, sit fuq in-naħa ta’ barra.
         
            (1)  Für jeden Sitzplatz außer den Vordersitzen, für den der H-Punkt nicht mit der dreidimensionalen H-Punkt-Einrichtung oder anderen Verfahren bestimmt werden kann, darf nach Ermessen der zuständigen Behörde der vom Hersteller angegebene R-Punkt als Bezugspunkt genommen werden.
         
            (2)  L-angolu ta’ inklinazzjoni, id-differenza fl-għoli ma’ mmontar ta’ sit, it-tessut tas-superfiċje, eċċ.
         
            Appendiċi 1
            DESKRIZZJONI TAL-MAGNA TRIDIMENSJONALI TAL-PUNT “H” (*)
            
            (il-magna 3-D H)
            1.   IL-PJANĊI TAD-DAHAR U TAS-SIT
            Il-pjanċi tad-dahar u tas-sit huma magħmulin minn plastik u minn metall imsaħħaħ; huma jissimulaw it-torso u l-koxxa umana u huma mekkanikament impernjati fil-punt “H”. Kwadrant ikun marbut sew mas-sonda impernjata fil-punt “H” sabiex ikun imkejjel l-angolu effettiv tat-torso. Żbarra aġġustabbli tal-koxxa, marbuta mal-pjanċa tas-sit, tistabbilixxi l-linja ċentrali tal-koxxa u sservi bħala linja bażi għall-kwadrant ta’ l-angolu tal-ġenbejn.
            2.   L-ELEMENTI TAL-ĠISEM U TAR-RIĠEL
            Is-segmenti tal-parti ta’ isfel tar-riġel huma kollegati ma’ l-assemblaġġ tal-pjanċa tas-sit fit-T-bar li tgħaqqad l-irkopptejn, li hija estensjoni laterali ta’ l-iżbarra aġġustabbli tal-koxxa. Il-kwadranti huma inkorporati fis-segmenti tal-parti ta’ isfel tar-riġel sabiex jitkejlu l-angoli ta’ l-irkopptejn. L-assemblaġġi taż-żarbun u tas-sieq huma kalibrati sabiex jitkejjel l-angolu tas-sieq. Żewġ invelli jorjentaw l-apparat fl-ispazju disponibbli. Il-piżijiet ta’ l-element tal-ġisem jitqiegħdu fiċ-ċentri ta’ gravità korrispondenti sabiex jipprovdu penetrazzjoni fis-sit ekwivalenti għal raġel ta’ 76 kg. Għandu jkun ikkontrollat li l-ġogi kollha tal-magna 3-D H għandhom jiċċaqilqu b’mod ħieles mingħajr ma jiltaqgħu ma’ frizzjoni apprezzabbli.
            Figura 1
            It-tismija ta’ l-elementi tal-magna 3-D H
            Figura 2
            Id-dimensjonijiet ta’ l-elementi tal-magna 3-D H u d-distribuzzjoni tat-tagħbiji
            
               (*)  Għal dettalji dwar il-bini ta’ magna 3-D H irreferi għas-Soċjetà ta’ l-Inġiniera tal-Karozzi (SAE — Society of Automobile Engineers), 400 Commonwealth Drive, Warrendale, Pennsylvania 15096, l-Istati Uniti ta’ l-Amerka.
            Il-magna tikkorrispondi għal dik deskritta fl-Istandard ISO 6549:1980.
         
         
            Appendiċi 2
            IS-SISTEMA TRIDIMENSJONALI TA’ REFERENZA
            
                        1.
                     
                     
                        Is-sistema tridimensjonali ta’ referenza hija definita minn tliet pjani ortogonali stabbiliti mill-manifattur tal-vettura (ara l-figura) (*).
                     
                  
                        2.
                     
                     
                        Il-pożizzjoni tal-kejl tal-vettura tiġi stabbilita billi l-vettura tkun ippożizzjonata fuq is-superfiċje ta’ appoġġ b’tali mod li l-koordinati tal-marki ta’ riferiment jikkorrispondu għall-valuri indikati mill-manifattur.
                     
                  
                        3.
                     
                     
                        Il-koordinati tal-punt “R” u tal-punt “H” jiġu stabbiliti f’relazzjoni għall-marki ta’ riferiment li ġew iddefiniti mill-manifattur tal-vettura.
                     
                  Figura
            Is-sistema tridimensjonali ta’ referenza
            
               (*)  Is-sistema ta’ referenza tikkorrispondi għall-Istandard ISO 4130:1978.
         
         
            Appendiċi 3
            ID-DATA TA’ REFERENZA LI TIKKONĊERNA L-POŻIZZJONIJIET BILQIEGĦDA
            1.   L-ikkodifikar tad-data ta’ referenza
            Id-data ta’ referenza hija elenkata b’mod konsekuttiv għal kull pożizzjoni bilqiegħda. Il-pożizzjonijiet bilqiegħda huma identifikati b’kodiċi ta’ żewġ ċifri. L-ewwel ċifra hija numru Għarbi u tindika r-ringiela tas-sits, li tingħadd minn quddiem għal wara tal-vettura. It-tieni ċifra hija ittra kapitali li tindika fejn tinsab il-pożizzjoni bilqiegħda f’ringiela, kif tidher fid-direzzjoni ta’ moviment ’il quddiem tal-vettura; għandhom jintużaw l-ittri li ġejjin:
            
                        L
                     
                     
                        =
                     
                     
                        xellug
                     
                  
                        C
                     
                     
                        =
                     
                     
                        ċentru
                     
                  
                        R
                     
                     
                        =
                     
                     
                        lemin
                     
                  2.   Deskrizzjoni tal-pożizzjoni ta’ kejl tal-vettura
            2.1.   Il-koordinati tal-marki ta’ riferiment
            
                         
                     
                     
                        X …
                     
                  
                         
                     
                     
                        Y …
                     
                  
                         
                     
                     
                        Z …
                     
                  3.   Il-lista tad-data ta’ referenza
            Il-pożizzjoni bilqiegħda: …
            3.1.1.   Il-koordinati tal-punt “R”
            
                         
                     
                     
                        X …
                     
                  
                         
                     
                     
                        Y …
                     
                  
                         
                     
                     
                        Z …
                     
                  3.1.2.   L-angolu tad-disinn tat-torso: …
            3.1.3.   L-ispeċifikazzjonijiet għall-aġġustament tas-sit (*)
            
            
                         
                     
                     
                        orizzontali: …
                     
                  
                         
                     
                     
                        vertikali: …
                     
                  
                         
                     
                     
                        angolari: …
                     
                  
                         
                     
                     
                        l-angolu tat-torso: …
                     
                  
               Nota: Elenka d-data ta’ referenza għal aktar pożizzjonjiet bilqiegħda taħt 3.2, 3.3, eċċ.
            
               (*)  Aqta’ barra dak li ma japplikax.
         
      
      
         ANNESS 5
         L-APPARAT TA’ ĠBID
         Figura 1
         Figura 1a
         Figura 2
         Biex titwaħħal iċ-ċinga, l-apparat ta’ ġbid taċ-ċinturin ta’ fuq l-ispalla jista’ jkun modifikat billi jiżu miżjuda żewġ itruf u/jew xi boltijiet sabiex ikun evitat li waqt it-test tal-ġbid taqa’ ċ-ċinga.
         Figura 3
         
      
         ANNESS 6
         IN-NUMRU MINIMU TA’ PUNTI TA’ ANKRAĠĠ U FEJN JINSABU L-ANKRAĠĠI TA’ ISFEL
         
                     Vettura Kategorija
                  
                  
                     Pożizzjonijiet bilqiegħda li jħarsu ’l quddiem
                  
                  
                     Li jħarsu Lura
                  
               
                     Fuq barra
                  
                  
                     Ċentru
                  
               
                     Quddiem
                  
                  
                     Oħra
                  
                  
                     Quddiem
                  
                  
                     Oħra
                  
               
                     M1
                     
                  
                  
                     3
                  
                  
                     3
                  
                  
                     3
                  
                  
                     3
                  
                  
                     2
                  
               
                     M2 ≤ 3,5 tunnellati metriċi
                  
                  
                     3
                  
                  
                     3
                  
                  
                     3
                  
                  
                     3
                  
                  
                     2
                  
               
                     M3 u M2 > 3,5 tunnellati meriċi
                  
                  3 
                        
                  
                  3 jew 2 
                        
                  
                  3 jew 2 
                        
                  
                  3 jew 2 
                        
                  
                  
                     2
                  
               
                     N1
                     
                  
                  
                     3
                  
                  3 jew 2 
                        
                  
                  
                     3 jew 2 *
                  
                  
                     2
                  
                  
                     2
                  
               
                     N2 u N3
                     
                  
                  
                     3
                  
                  
                     2
                  
                  
                     3 jew 2 *
                  
                  
                     2
                  
                  
                     2
                  
               It-tifsira tas-simboli:
         
                     2
                  
                  
                     :
                  
                  
                     żewġ ankraġġi ta’ isfel, li jippermettu l-installazzjoni ta’ ċinturin tas-sikurezza tat-tip B, jew ta’ ċinturini tas-sikurezza tat-tipi Br, Br3, Br4m jew Br4Nm, fejn meħtieġ mill-Appendiċi 1 ta’ l-Anness 13 għar-Riżoluzzjoni Konsolidata dwar il-Kostruzzjoni tal-Vetturi (R.E.3).
                  
               
                     3
                  
                  
                     :
                  
                  
                     żewġ ankraġġi ta’ isfel u ankraġġ wieħed ta’ fuq li jipperemttu l-installazzjoni ta’ ċinturin tas-sikurezza bi tliet ankraġġi tat-tip A, jew ta’ ċinturini tas-sikurezza tat-tipi Ar, Ar4Nm, fejn ikun meħtieġ mill-Appendiċi 1 ta’ l-Anness 13 għar-Riżoluzzjoni Konsolidata dwar il-Kostruzzjoni tal-Vetturi (R.E.3).
                  
               
                     
                        
                  
                  
                     :
                  
                  
                     tirreferi għall-paragrafu 5.3.3. (Ikunu permessi żewġ ankraġġi jekk sit ikun fuq in-naħa ta’ ġewwa ta’ passaġġ).
                  
               
                     *
                  
                  
                     :
                  
                  
                     tirreferi għall-paragrafu 5.3.4. (Ikunu permessi żewġ ankraġġi jekk il-windskrin ikun barra miż-żona ta’ referenza).
                  
               
                     
                        
                  
                  
                     :
                  
                  
                     tirreferi għall-paragrafu 5.3.5. (Ikunu permessi żewġ ankraġġi jekk ma jkun hemm xejn fiż-żona ta’ referenza).
                  
               
                     
                        
                  
                  
                     :
                  
                  
                     tirreferi għall-paragrafu 5.3.7. (Id-dispożizzjonijiet speċjali għall-pjan ta’ fuq ta’ vettura).
                  
               
            Appendiċi 1
            Il-post fejn jinsabu l-ankraġġi ta’ isfel — ir-rekwiżiti angolari biss
            
                        Sit
                     
                     
                        M1
                        
                     
                     
                        Għajr l-M1
                        
                     
                  
                        Quddiem (*)
                     
                     
                        Fuq in-naħa tal-bokkla (α2)
                     
                     
                        45° — 80°
                     
                     
                        30° — 80°
                     
                  
                        Għajr għan-naħa tal-bokkla (α1)
                     
                     
                        30° — 80°
                     
                     
                        30° — 80°
                     
                  
                        Angolu kostanti
                     
                     
                        50° — 70°
                     
                     
                        50° — 70°
                     
                  
                        Il-bank — in-naħa tal-bokkla (α2)
                     
                     
                        45° — 80°
                     
                     
                        20° — 80°
                     
                  
                        Il-bank — għajr għan-naħa tal-bokkla (α1)
                     
                     
                        30° — 80°
                     
                     
                        20° — 80°
                     
                  
                        Sit aġġustabbli bl-angolu tad-dahar tas-sit < 20°
                     
                     
                        45° — 80° (α2) (*)
                        20° — 80° (α1) (*)
                     
                     
                        20° — 80°
                     
                  
                        Wara ≠
                     
                     
                         
                     
                     
                        30° — 80°
                     
                     
                        20° — 80° Ψ
                     
                  
                        Li jingħalaq
                     
                     
                        M’hu meħtieġ l-ebda ankraġġ taċ-ċinturin.
                        Jekk jitwaħħal ankraġġ: ara r-rekwiżiti angolari għal Quddiem u għal Wara.
                     
                  Noti:
            
                        ≠
                     
                     
                        :
                     
                     
                        fuq barra u fiċ-ċentru.
                     
                  
                        (*)
                     
                     
                        :
                     
                     
                        jekk l-angolu ma jkunx kostanti ara l-paragrafu 5.4.2.1.
                     
                  
                        Ψ
                     
                     
                        :
                     
                     
                        45° — 90° fil-każ tas-sits fil-vetturi tal-kategoriji M2 u M3.
                     
                  
      
      
         ANNESS 7
         IT-TEST DINAMIKU BĦALA ALTERNATTIVA GĦAT-TEST STATIKU TAS-SAĦĦA TA’ L-ANKRAĠĠI TAĊ-ĊINTURIN TAS-SIKUREZZA
         1.   L-AMBITU
         Dan l-Anness jiddeskrivi test dinamiku fuq slitta li jista’ jitwettaq bħala alternattiva għat-test statiku tas-saħħa ta’ l-ankraġġi taċ-ċinturin tas-sikurezza li ġie preskritt fil-paragrafi 6.3. u 6.4. ta’ dan ir-Regolament.
         Din l-alternattiva tista’ tapplika fuq it-talba tal-manifattur tal-karozza fil-każ ta’ grupp ta’ sits fejn il-pożizzjonijiet bilqiegħda kollha jkunu mgħammra b’ċinturini tas-sikurezza bi 3 ankraġġi li magħhom ikunu assoċjati l-funzjonijiet ta’ tagħmir li jillimita t-tagħbija fuq it-toraċi u meta, barra minn hekk, il-grupp ta’ sits jinkludi pożizzjoni bilqiegħda fejn l-ankraġġ ta’ fuq taċ-ċinturin tas-sikurezza jkun jinsab fuq l-istruttura tas-sit.
         2.   IL-PRESKRIZZJONIJIET
         Fit-test dinamiku preskritt fil-paragrafu 3. ta’ dan l-Anness, m’għandu jkun hemm l-ebda ftuq ta’ l-ebda ankraġġ jew fiż-żona tal-madwar. Madankollu, jiġi permess ftuq ipprogrammat meħtieġ għall-funzjonament ta’ l-apparat li jillimita t-tagħbija.
         Għandhom ikunu rrispettati l-ispazji minimi għall-ankraġġi effettivi ta’ isfel li ġew speċifikati fil-paragrafu 5.4.2.5. ta’ dan ir-Regolament, u r-rekwiżiti għall-ankraġġi effettivi ta’ fuq li ġew speċifikati fil-paragrafu 5.4.3.6. ta’ dan ir-Regolament u, fejn ikun applikabbli, kompluti mill-paragrafu 2.1.1. li ġej.
         2.1.1.   Għall-vetturi tal-kategorija M1 ta’ massa totali permissibbli li ma taqbiżx it-2,5 tunnellati metriċi, l-ankraġġ ta’ fuq taċ-ċinturin tas-sikurezza, jekk ikun imwaħħal ma’ l-istruttura tas-sit, m’għandux jiġi spostat ’il quddiem minn pjan trażversali li jgħaddi mill-punti R u C tas-sit ikkonċernat (ara l-Figura 1 ta’ l-Anness 3 għal dan ir-Regolament).
         Għal vetturi li mhumiex dawk li ssemmew aktar ’il fuq, l-ankraġġ ta’ fuq taċ-ċinturin tas-sikurezza m’għandux jiġi spostat ’il quddiem minn pjan trażversali inklinat 10° f’direzzjoni ’l quddiem u li jgħaddi mill-punt R tas-sit.
         2.2.   F’vetturi fejn jintużaw apparati bħal dawn, l-apparati ta’ spostament u li jsakkru li jippermettu li l-okkupanti tas-sits kollha jħallu l-vettura wara t-test xorta jridu jkunu jistgħu jitħaddmu bl-id.
         2.3.   Il-manwal ta’ sid il-vettura għandu jinkludi indikazzjonijiet li kull ċinturin tas-sikurezza għandu jiġi ssostitwit biss minn ċinturin tas-sikurezza approvat għall-pożizzjonijiet bilqiegħda meqjusa fil-vettura, u b’mod partikolari għandu jidentifika dawk il-pożizzjonijiet bilqiegħda li jistgħu jiġu mgħammra b’ċinturin tas-sikurezza xieraq mgħammar b’apparat li jillimita t-tagħbija.
         3.   IL-KUNDIZZJONIJIET TAT-TEST DINAMIKU
         3.1.   Il-kundizzjonijiet ġenerali
         Għat-test li ġie deskritt f’dan l-Anness japplikaw il-kundizzjonijiet ġenerali li ġew deskritti fil-paragrafu 6.1. ta’ dan ir-Regolament.
         3.2.   L-installazzjoni u l-preparazzjoni
         3.2.1.   L-islitta
         L-islitta trid tkun mibnija b’tali mod li wara t-test ma tidher l-ebda deformazzjoni apparenti. Trid tkun iggwidata b’tali mod li, waqt il-fażi ta’ l-impatt, id-devjazzjoni ma taqbiżx il-5° fil-pjan vertikali u ż-2° fil-pjan orizzontali.
         3.2.2.   L-irfid ta’ l-istruttura tal-vettura
         Il-parti ta’ l-istruttura tal-vettura meqjusa bħala essenzjali għar-riġidità tal-vettura rigward l-ankraġġi tas-sit u l-ankraġġi taċ-ċinturin tas-sikurezza għandha tkun mirfuda fuq l-islitta, skond id-dispożizzjonijiet li ġew deskritti fil-paragrafu 6.2. ta’ dan ir-Regolament.
         3.2.3.   Is-sistemi ta’ trażżin
         3.2.3.1.   Is-sistemi ta’ trażżin (is-sits kompluti, l-assemblaġġi taċ-ċinturin tas-sikurezza u l-apparat li jillimitaw it-tagħbija) għandhom ikunu mmontati fuq l-istruttura tal-vettura skond l-ispeċifikazzjonijiet tal-produzzjoni f’serje tal-vetturi.
         L-ambjent tal-vettura li jħares lejn is-sit ittestjat (id-daxxbord, is-sit, eċċ., jiddependi mis-sit ittestjat) jista’ jkun immontat fuq l-islitta tat-test. Jekk kien hemm airbag frontali, irid jiġi deattivat.
         3.2.3.2.   Fuq it-talba tal-manifattur tal-karozza u bi ftehim mas-servizz tekniku inkarigat mit-testijiet, uħud mill-komponenti tas-sistemi ta’ trażżin għajr għas-sits kompluti, għall-assemblaġġi taċ-ċinturin tas-sikurezza u għall-apparati li jillimitaw it-tagħbija, ma jistgħux jiġu mmontati fuq l-islitta tat-test jew jistgħu jiġu ssostitwiti minn komponenti li jkollhom ebusija ekwivalenti jew iċken u li d-dimensjonijiet tagħhom jkunu inklużi fid-dimensjonijiet tat-tagħmir intern tal-vettura, sakemm il-konfigurazzjoni ttesjtata tkun mill-inqas sfavorevoli bħall-konfigurazzjoni ta’ serje rigward il-forzi li japplikaw fuq l-ankraġġi tas-sit u taċ-ċinturin tas-sikurezza.
         3.2.3.3.   Is-sits għandhom jiġu aġġustati kif inhu meħtieġ fil-paragrafu 6.1.2. ta’ dan ir-Regolament, fil-pożizzjoni għall-użu magħżula mis-servizz tekniku inkarigat mit-testijiet bħala dik li tagħti l-kundizzjonjiet l-aktar avversi rigward is-saħħa ta’ l-ankraġġi u li tkun kompatibbli ma’ l-installazzjoni tal-manikini fil-vettura.
         3.2.4.   Il-manikini
         Fuq kull sit għandu jiġi ppożizzjonat manikin li d-dimensjonijiet u l-massa tiegħu ġew iddefiniti fl-Anness 8 u li jkun miżmum miċ-ċinturin tas-sikurezza pprovdut fil-vettura.
         M’hi meħtieġa l-ebda strumentazzjoni tal-manikin.
         3.3.   It-test
         3.3.1.   L-islitta għandha tkun imbuttata b’tali mod li, matul it-test, il-varjazzjoni fil-veloċità tagħha tkun ta’ 50 km/siegħa. Id-deċelerazzjoni ta’ l-islitta għandha tkun fil-kuritur speċifikat fl-Anness 8 għar-Regolament Nru 16.
         3.3.2.   Jekk ikun applikabbli, l-attivazzjoni ta’ apparati addizzjonali ta’ trażżin (apparati ta’ tagħbija applikata minn qabel, eċċ., ħlief l-airbags) tiġi kkawżata skond l-indikazzjonijiet tal-manifattur tal-karozza.
         3.3.3.   Għandu jiġi kkontrollat li l-ispostament ta’ l-ankraġġi taċ-ċinturin tas-sikurezza ma jeċċedix il-limiti li ġew speċifikati fil-paragrafi 2.1. u 2.1.1. ta’ dan l-Anness.
      
      
         ANNESS 8
         L-ISPEĊIFIKAZZJONIJIET TAL-MANIKIN (*)
         
         
                     Il-massa
                  
                  
                     97,5 ± 5 kg
                  
               
                     L-għoli meta bilqiegħda wieqaf
                  
                  
                     965 mm
                  
               
                     Il-wisa’ tal-ġenbejn (bilqiegħda)
                  
                  
                     415 mm
                  
               
                     Iċ-ċirkonferenza tal-ġenbejn (bilqiegħda)
                  
                  
                     1 200  mm
                  
               
                     Iċ-ċirkonferenza tal-qadd (bilqiegħda)
                  
                  
                     1 080  mm
                  
               
                     Il-fond tas-sider
                  
                  
                     265 mm
                  
               
                     Iċ-ċirkonferenza tas-sider
                  
                  
                     1 130  mm
                  
               
                     L-għoli ta’ l-ispalla
                  
                  
                     680 mm
                  
               
                     It-tolleranza fuq id-dimensjonijiet kollha tat-tul
                  
                  
                     ± 5 fil-mija
                  
               
            Rimarka: Skeċċ li jispjega d-dimensjonijiet jintwera fil-figura ta’ hawn taħt.
         
            (*)  L-apparati li ġew deskritti fir-Regola tad-Disinn Awstraljana (ADR — Australian Design Rule) 4/03 u fl-Istandard Federali tas-Sigurtà tal-Vetturi bil-Mutur (FMVSS — Federal Motor Vehicle Safety Standard) Nru. 208 jitqiesu bħala ekwivalenti.
      
      
         ANNESS 9
         IS-SISTEMI TA’ ANKRAĠĠI ISOFIX U L-ANKRAĠĠI TA’ L-IRBIT TA’ FUQ ISOFIX
         Figura 1
         L-apparat għall-applikazzjoni ta’ forza statika (SFAD), veduti isometriċi
         Figura 2
         L-apparat għall-applikazzjoni ta’ forza statika (SFAD), id-dimensjonijiet
         Figura 3
         Id-dimensjonijiet tal-kollegatur (tip ta’ ganċ) ta’ l-irbit ta’ fuq ISOFIX
         Figura 4
         Id-distanza bejn iż-żewġ żoni ta’ ankraġġ baxx
         Figura 5
         l-mudell f’żewġ dimensjonijiet
         Figura 6
         Fejn jinsab l-ankraġġ ta’ l-irbit ta’ fuq ISOFIX — Mill-ġenb
         Figura 7
         Fejn jinsab l-ankraġġ ta’ l-irbit ta’ fuq ISOFIX, iż-żona ISOFIX — Iż-żona tat-trembil mill-ġenb u mkabbra
         Figura 8
         Fejn jinsab l-ankraġġ ta’ l-irbit ta’ fuq ISOFIX, iż-żona ISOFIX — Mill-pjani (qatgħa trażversali tal-pjan R)
         Figura 9
         Fejn jinsab l-ankraġġ ta’ l-irbit ta’ fuq ISOFIX, iż-żona ISOFIX — Minn quddiem
         Figura 10
         Fejn jinsab l-ankraġġ ta’ l-irbit ta’ fuq ISOFIX, iż-żona ISOFIX — Veduta skematika u tridimensjonali
         Figura 11
         Metodu alternattiv biex issib l-ankraġġ ta’ l-irbit ta’ fuq billi tuża t-tagħmir fiss “ISO/F2” (B), iż-żona isofix — mill-ġenb, minn fuq u minn wara
         Figura 12
         Is-simbolu ta’ankraġġ baxx ISOFIX
         Figura 13
         Is-simbolu li jintuża biex ikun identifikat fejn jinsab ankraġġ ta’ l-irbit ta’ fuq li jkun taħt għata